Το παρασκήνιο για Κώστα - Πέτρο, η ψηφοφορία που δημιούργησε «θέμα» και η τέχνη της προπαγάνδας! - Kalimera Arkadia\nΤο παρασκήνιο για Κώστα - Πέτρο, η ψηφοφορία που δημιούργησε «θέμα» και η τέχνη της προπαγάνδας!\nΤρίτη, 12 Οκτωβρίου 2021 21:34\nΒρε, βρε τον Πέτρο! Τι επίθεση αγάπης ήταν αυτή στον Βλάση, μέσα από το δημοτικό ραδιόφωνο; Πλήγμα για την Αρκαδία η αποχώρηση Βλάση από την Κυβέρνηση, Πέτρο; Αλήθεια, Πέτρο; Εσύ δεν μιλούσες για «πολιτικό κωλοπαιδισμό», Πέτρο; Όχι πολύ παλιά, τον Μάιο του 2020. Το ξεχάσατε, κύριε πρώην Περιφερειάρχα;\nΠως από αυτό, φτάσαμε στο «πλήγμα για την Αρκαδία»; Τι μεσολάβησε, άραγε; Δεν πρόκειται να απαντήσεις ποτέ. Είναι βέβαιο, Πέτρο.\nΒέβαια, για να τα γράφουμε όλα, ο Πέτρος δεν ξύπνησε ένα πρωί και είπε να μιλήσει με καλά λόγια τον Βλάση. Εδώ και καιρό, οι τόνοι έχουν πέσει ανάμεσά τους. Έχουν πάψει οι εκατέρωθεν ανακοινώσεις, με προσβλητικούς, σκληρούς χαρακτηρισμούς.\nΣταμάτησε ο ένας, σταμάτησε κι ο άλλος. Σχεδόν ταυτόχρονα. Όχι, δεν τα βρήκαν. Είναι μια ξεκάθαρη εκεχειρία. Πιθανόν, εύθραυστη. Αλλά, εκεχειρία.\nΚαι επειδή το «Καληνύχτα», δεν μασάει τα «λόγια» του, θα το πάει και παρακάτω. Από τη στιγμή που αυτή τη στιγμή δεν υπάρχει η Εύη στο βουλευτικό πεδίο της ΝΔ στην Αρκαδία και από τη στιγμή που τελείωσαν οι περιφερειακές εκλογές και προέκυψε μια …. απόσταση Βλάση – Νίκα, δημιουργήθηκε ένα περιθώριο για να πάψει αυτή η σύγκρουση Βλάση – Τατούλη. Αυτή είναι η αλήθεια. Δεν έγινε από τη μια μέρα στην άλλη.\nΥπάρχει όμως και μια διαφορά. Ο Βλάσης σταμάτησε να μιλά. Δεν εκθείασε ποτέ τον Τατούλη. Αντίθετα, ο Τατούλης μίλησε για «πλήγμα» για την Αρκαδία, στηρίζοντας εμμέσως τον Βλάση και λέγοντας (επίσης, εμμέσως) ότι ο Μητσοτάκης έπρεπε να τον κρατήσει Υπουργό στον ανασχηματισμό. Αυτή είναι μια μεγάλη διαφορά. Ο ένας απλά σιώπησε, ο άλλος βιάστηκε να μιλήσει για «γέφυρες»… Κρατήστε το αυτό.\nΑλλά, για να πάμε και λίγο παραπέρα. Όταν ο Τατούλης μιλά θετικά για τον Βλάση, εσείς θεωρείτε ότι αυτό κάνει καλό στον Κώστα; Τι πιστεύετε; Του κάνει καλό ή κακό;\nΠάντως, πολλοί έχουν «βολευτεί» από την απόσταση που χωρίζει Νίκα και Βλάση. Και κάνουν το λάθος να νομίζουν ότι αυτό θα ισχύει για πάντα. Δεν αντιλαμβάνονται ότι η πολιτική κάνει «κύκλους». Όπως τα «έχασαν» οι δυο τους, έτσι μπορούν να τα «βρουν». Εκτός κι αν αυτό, έχει ήδη γίνει …\nΠάντως, για να τα «λέμε» όλα, ο Πέτρος είχε απόλυτο δίκιο για τον Αβραμόπουλο. Εννοείται πως αν κατέβει στην Αρκαδία, θα χάσει από τον Βλάση. Καλά τα είπε ο Τατούλης. Για αυτό και ο «Αβραμό» δεν πρόκειται να κατέβει εδώ. Ανόητος δεν είναι. Το ζήτημα είναι ποιοι και γιατί διέρρευσαν αυτό το σενάριο …\nΚάποιος πρέπει να είναι ή χαζός ή απλά να ξέρει καλά το παιχνίδι της προπαγάνδας, όταν γράφει ανώνυμα σχόλια ότι ο Νίκας θα κάνει αντιπεριφερειάρχη τον Γόντικα. Θέλετε και τα γράφετε ή σας ξεφεύγουν; Ο Γόντικας είναι ένας ικανότατος πολιτικός, στέλεχος του ΚΚΕ και ποτέ δεν πρόκειται ούτε να συνεργαστεί, ούτε να πάρει καμία θέση στην περιφερειακή αρχή. Προφανώς, όλα αυτά εκπορεύονται από τους γνωστούς - αγνώστους κύκλους που … υπεραγαπούν τον Νικόλα.\nΓια την παράταξη Σμυρνιώτη, θα γράψουμε προσεχώς. Υπάρχει όμως «θέμα» μετά την ψηφοφορία για την ΚΕΔΗΤ. Δεν μπορεί ο αρχηγός να λέει «η παράταξή μας ψηφίζει παρών» και στο τέλος «παρών» να ψηφίζει μόνο εκείνος και ακόμα τρεις σύμβουλοι. Άλλοι πέντε να ψηφίζουν την πρόταση Τζιούμη και τέσσερις να απουσιάζουν. Δεν είναι εικόνα παράταξης αυτή. Περισσότερα, στο επόμενο «Καληνύχτα».\nΈνα σχόλιο και για τις εκλογές της ΝΟΔΕ. Ρε, «γαλάζια» παλικάρια, προσέξτε λίγο. Εσείς, που βάλατε την υπογραφή σας κάτω από τους υποψηφίους Προέδρους. Μην παίζετε διπλό παιχνίδι, διότι μαθαίνονται τα πάντα. Επιλέξτε ένα πρόσωπο και στηρίξτε το. Μην παίζετε και με τους δύο. Θα γίνετε «ρόμπα» στο τέλος! Εγώ για το καλό σας το γράφω.\nΥ.Γ. Και κάτι τελευταίο. Ο Τατούλης μίλησε στο Δημοτικό Ραδιόφωνο. Όσα είπε, τα είπε εκεί. Γι’ αυτό μην … ντρέπεστε κάποιοι να αναφέρετε την πηγή σας. Εκτός, αν κάποιοι δεν σας … επιτρέπουν να γράψετε «Δημοτικό Ραδιόφωνο». Ψιλά γράμματα βέβαια οι κανόνες δημοσιογραφικής δεοντολογίας για ΜΗ δημοσιογράφους.\n30 ΧΡΟΝΏΝ ΑΝΤΡΑΣ\tΠέμπτη, 14 Οκτωβρίου 2021 11:29 Σύνδεσμος σχολίου\nΠαίξτε παιχνίδια. Κακομαθημένα παιδιά όλοι. ΓΕΜΆΤΕΣ ΤΣΕΠΕΣ. ΑΔΕΙΕΣ ΖΩΕΣ.\nΕισάγετε το όνομά σας...\tΤετάρτη, 13 Οκτωβρίου 2021 20:00 Σύνδεσμος σχολίου\nΚάτσε να δούμε ποιος άδειασε το Σμυρνιώτη, γιατί όταν οι εργαζόμενες ορισμένου χρόνου καταλάβουν ότι θα παίρνουν μόνο ότι εισπράττει ο Δήμος απ' την ΕΕΤΑΑ εκεί να δεις άδειασμα στον Τζιούμη που τις δουλεύει για να τακτοποιήσει δυο τρεις αορίστου χρόνου.\nΕισάγετε το όνομά σας...\tΤετάρτη, 13 Οκτωβρίου 2021 14:21 Σύνδεσμος σχολίου\nΑισθάνομαι άσχημα για τον Σμυρνιώτη που τον άδειασαν οι δικοί του δημοτικοί σύμβουλοι.\nΕισάγετε το όνομά σας...\tΤετάρτη, 13 Οκτωβρίου 2021 09:52 Σύνδεσμος σχολίου\nΔεν ενδιαφερουν την κοινωνια μας οι φουσκες και οι στρακατρούκες του Πέτρου...........κανεναν πλεον δεν πειθουν νκαι κανενας δεν τον παιρνει στα σοβαρα .......εναν πολιτικό φοφλημενο στο τελος του πολιτικου του βιου απλως τον προετοιμαζεις για το ντουλάπι ......τιποτα περισότερο και τίποτα λιγοτερο ..............οσες κωλοτουμπες και να κανει και οσες αιωρησεις στο κενό .........\nΕισάγετε το όνομά σας...\tΤρίτη, 12 Οκτωβρίου 2021 22:58 Σύνδεσμος σχολίου\nΠολύ απλά πήρατε την δήλωση Τατούλη. Ο Τατούλης θα μπορούσε να πει το ίδιο για τον οποιοδήποτε βουλευτή είχε υπουργοποιηθεί, γιατί αυτό κάνει καλό στον τόπο και είναι τιμή για την περιοχή να διαθέτει υπουργούς, αλλά αυτά είναι ψιλά γράμματα για εσάς. Και δεν μίλησε μόνο για τον Βλάση αλλά και για τον Κοντοζαμάνη. Αλλά αναφέρετε ό,τι συμφέρει κάποιους... Όσο για το Νίκα και το Βλάση γιατί δεν αναφέρετε γιατί τα χάλασαν;


Συνέντευξη με το γλύπτη και σκηνογράφο Τάσο Αμπατζή – The Look.Gr\nΣυνέντευξη με το γλύπτη και σκηνογράφο Τάσο Αμπατζή\nIn: Συνεντεύξεις Εικαστικών\nTagged: A Liar Man, Μάσκες, Συνέντευξη, Τάσος Αμπατζής\nΟ “Δισκοβόλος” το γλυπτό άγαλμα στους Πανευρωπαϊκούς Αγώνες του 1969 ήταν το πρώτο του έργο και ο προπομπός μιας λαμπρής πορείας. Ακολούθησαν συμμετοχές σε μεγάλες παραγωγές της Ε.Ρ.Τ. (“Παιχνίδια χωρίς σύνορα” και παιδικά), καρναβάλια, διακοσμήσεις εορτών σε Δήμους, Μουσεία, Εκθεσιακά κέντρα και τηλεοπτικά σήριαλ. Εκείνο όμως που υπογραμμίζει την πορεία του Τάσου Αμπατζή ως καλλιτέχνη είναι πέρα από τις εκτελέσεις σκηνικών του Ελεύθερου Θεάτρου από την Αρχαία Τραγωδία σε Ηρώδειο και Επίδαυρο, η αδιάκοπη συνεργασία του από το 1972 έως και σήμερα με την Εθνική Λυρική Σκηνή δημιουργώντας σκηνικά με γλυπτική-ζωγραφική, φροντιστηριακά είδη σκηνής, αξεσουάρ κοστουμιών, μάσκα και πλαστική μακέτα.\nΜια δημιουργική πορεία 50 χρόνων που φέτος επισφραγίζεται μέσω της έκθεσής του “Μάσκες” στο A Liar Man που θα τελειώσει στα τέλη του μήνα. Είναι μεγάλη μας χαρά να υποδεχόμαστε στο The Look.Gr τον εξαιρετικό δημιουργό Τάσο Αμπατζή.\n«Μάσκες» ονομάζεται η έκθεση σας που θα διαρκέσει ως τις 27 Φεβρουαρίου στο A Liar Man. Πως αισθάνεστε για αυτό το γεγονός;\nΧαρούμενος που προβάλουν τη δουλειά μου και δίπλα χαρούμενος που έχει ανταπόκριση.\nΥπήρξαν τυχόν δυσκολίες μέχρι το τελικό στάδιο της εν λόγω έκθεσης;\nΚαμία δυσκολία για τις δουλειές μου, τις οργανώνω σωστά .\nΣτα σχεδόν 50 χρόνια δημιουργίας ποιες είναι οι 5 πιο δυνατές στιγμές που μένουν χαραγμένες στη μνήμη σας;\nΑπό την κατασκευή των σκηνικών στο Ηρώδειο με μεγάλες παραγωγές, σκηνοθέτες και σκηνογράφους ξένους, με τον Νικόλα Γεωργιάδη καθηγητή σκηνογραφίας στην Αγγλία, τον Νίκο Πετρόπουλο, τον Γιώργο Πάτσα, καθώς και η δημιουργία των αρχείων του Κράτους. Μια τεράστια κατασκευή, απεικόνιση του ανθρώπινου εγκεφάλου σε ένα γλυπτό 100 τετραγωνικών μέτρων. Τα “Παιχνίδια Χωρίς Σύνορα” από την ΕΡΤ1, το σήριαλ “Η λίμνη των στεναγμών” που ήταν όλο γλυπτά πάνω σε σκηνικά εποχής, καθώς και η έκθεση με τα ελληνικά προϊόντα στο Λονδίνο επί Μελίνας Μερκούρη.\nΗ συνεργασία σας με την Εθνική Λυρική Σκηνή μετρά πολλά χρόνια. Υπήρξαν στιγμές που να νιώσατε παγιδευμένος ή το κλίμα μιας παράστασης λόγω αστάθμητων δυσχερειών να λειτουργούσε αρνητικά;\nΔουλειές που γίνανε στο παραπέντε και παρόλα αυτά ανταπεξήλθα αξιοπρεπώς και δεύτερον μία δύσκολη και στενάχωρη στιγμή για μένα ήταν η φωτιά στο θέατρο Καρέζη που κατέστρεψε το σκηνικό. Αναγκάστηκα να το κάνω από την αρχή και για άλλη μία φορά κατάφερα να είναι έτοιμο ξανά στην ώρα του.\nΑπό τη στιγμή της έμπνευσης ως το τελικό αποτέλεσμα, ποια είναι τα στάδια που ακολουθείτε στην κατασκευή μιας μάσκας;\nΞεκινώ με βάση το χασοπόχαρτο, τη γάζα και το γύψο. Κατόπιν στολίζω και διακοσμώ με διάφορα υλικά, χαρτόνια, δέρματα και φτερά, καθώς και με μια παλέτα χρωμάτων. Κατασκευάζω μάσκες μοναδικές για πρωταγωνιστές της όπερας, τραγωδίας και μπαλαρίνες. Εκμαγεία πρωταγωνιστών μεγάλων παραστάσεων και μισά-πρόσωπα μάσκες για παραστάσεις μπαλέτου. Το πρόπλασμα πλάθεται από πηλό, μεταφέρεται στο γύψινο καλούπι από το οποίο γεννήθηκαν οι μάσκες της έκθεσης.\nΑλήθεια, αλληγορικά μιλώντας, πόση ασφάλεια και πόση επικινδυνότητα μπορεί να κρύβει μια μάσκα;\nΟι μάσκες μου είναι επί το πλείστον θεατρικές και η επικινδυνότητα και η ασφάλεια είναι υποθετικές και βγαίνει μέσα από τις παραστάσεις.\n«Οι ζωές μας ένας χορός μεταμφιεσμένος», παραφράζοντας τα λόγια του Γάλλου συγγραφέα Guston Leroux. Η μεταμφίεση, ως έννοια που υπάρχει έκδηλη στο φυσικό περιβάλλον, κατά πόσο συνάδει με τη φύση του ανθρώπου;\nΜέσω της μεταμφίεσης ο άνθρωπος προσπαθεί να εξωτερικεύσει και να διακωμωδήσει την καθημερινή πίεση να βγάλει από μέσα του το παιδί που κρύβει και να περάσει μηνύματα που δύσκολα εκφράζονται με το λόγο.\nΕπιστρέφοντας στην έκθεση «Μάσκες», τι θα θέλατε πρωτίστως να εισπράξει ο θεατής από αυτή την έκθεση;\nΘα ήθελα να εισπράξει και να αναγνωρίσει την αγάπη μου για την τέχνη.\nΟ μεγαλύτερος φόβος μου θα ήταν να μην αναγνωριστεί η δουλειά μου πράγμα που δεν συνέβη και αυτό φάνηκε από την πρώτη μέρα της έκθεσης στο A Liar Man.\nΣτη χρονιά που μόλις ξεκίνησε, έχοντας μια σημαντική πορεία ως παρακαταθήκη πίσω σας, τι εύχεστε σε προσωπικό αλλά και συλλογικό επίπεδο;\nΕύχομαι να έχουμε υγεία δημιουργικότητα αγάπη και για μένα και για όλο τον κόσμο. Σας ευχαριστώ.\n– Σας ευχαριστώ πολύ για την τιμή.\nPrevious Post: Η ατάκα “κοιμήσου, δε θα στείλει” έγινε τραγούδι!\nNext Post: Les Au Revoir – Στους Πέντε Ανέμους | Παρουσίαση Δίσκου Πέμπτη 12 Μαρτίου 2020 @ El Convento Del Arte


Λιλλήκας καλεί Αναστασιάδη σε κατ’ ιδίαν συνάντηση – Ποιος ο λόγος - lillikas kalei anastasiadi se kat’ idian synantisi – poios o logos\n14:54 8/12/2018 - Πηγή: Sigma Live\nΚατ΄ιδίαν συνάντηση με τον Πρόεδρο της Δημοκρατίας θα ζητήσει ο πρόεδρος της Συμμαχίας Πολιτών, Γιώργος Λιλλήκας, με αφορμή το δημόσιο διάλογο των τελευταίων ημερών γύρω από τον προσανατολισμό των συμμαχιών της Κυπριακής Δημοκρατίας.\nΣυγκεκριμένα, σε γραπτή του δήλωση εκπρόσωπος Τύπου της Συμμαχίας, Πολιτών Ανδρέας Αποστόλου αναφέρει:\n«Ο κ.Λιλλήκας θα ζητήσει κατ' ιδίαν συνάντηση με τον ΠτΔ\nΤις τελευταίες ημέρες έχει κορυφωθεί η δημόσια συζήτηση που αφορά στον προσανατολισμό των συμμαχιών που θα πρέπει να ακολουθήσει η Κυπριακή Δημοκρατία.\nΑποτέλεσμα των όσων δημόσιος, λανθασμένα, συζητούνται είναι και τα όσα διαδραματίστηκαν τα τελευταία 24ωρα.\nΗ Κυπριακή Δημοκρατία είναι ένα ανεξάρτητο κράτος το οποίο έχει το δικαίωμα να αποφασίζει και να χαράζει συμμαχίες με βάση την εξυπηρέτηση των συμφερόντων της. Και σε αυτή την διαδικασία δεν χωρούν ούτε ιδεοληψίες, ούτε λογικές που μπορεί να ωθούνται από μικροκομματικά συμφέροντα.\nΗ Συμμαχία Πολιτών και ο Πρόεδρος της κ. Γιώργος Λιλλήκας θεωρούν πως η δημόσια αυτή συζήτηση ζημιώνει την εθνική μας υπόθεση. Οι στιγμές είναι κρίσιμες ενόψει τόσο των εξελίξεων που αναμένονται στο Κυπριακό με την άφιξη της κα. Λουτ όσο και των εξελίξεων στα ενεργειακά.\nΩς εκ τούτου δεν πρόκειται να μπούμε στην οποία δημόσια συζήτηση ή αντιπαράθεση.\nΟ Πρόεδρος της Συμμαχίας Πολιτών κ. Γιώργος Λιλλήκας θα ζητήσει κατ' ιδίαν συνάντηση με τον Πρόεδρο της Δημοκρατίας κ. Νίκο Αναστασιάδη για να μεταφερθούν οι απόψεις μας. Αυτό μας επιβάλει η κρισιμότητα και η σοβαρότητα των στιγμών. Είναι πολύ σοβαρό, ευαίσθητο και σύνθετο ζήτημα για να το αντιμετωπίζουμε με δογματισμούς και συνθήματα μικροκομματικής αντίληψης».\nάφιξη, νίκος αναστασιάδης, δημοκρατια, εθνικη, άφιξη, αφορμη, δημοσιο, δηλωση, εξυπηρετηση, υποθεση, νικο, συζητηση, συνθηματα, δικαιωμα\nεδεσ, θυται, καθημερινη εφημεριδα, know your enemy, scratch\nΠοιος Τζόρνταν και ποιος Γκάλης; Ο Λεκαβίτσιους! (video)\nΠοιος είναι ο νέος αρχηγός του γενικού επιτελείου ενόπλων δυνάμεων των ΗΠΑ\nΝΔ: Ποιος έχασε τη ντροπή του για τη βρει ο Πάνος Καμμένος\nΖώδια σήμερα: Προβλέψεις νυχτερινές αισθηματικές (8/12/18)


logistis: Στον αέρα επαγγελματίες και επιχειρηματίες με τις ασάφειες του ασφαλιστικού νόμου\nΣτον αέρα επαγγελματίες και επιχειρηματίες με τις ασάφειες του ασφαλιστικού νόμου\nΚανείς στα φοροτεχνικά γραφεία δεν γνωρίζει τι θα ισχύσει για τις αμοιβές διαχειριστών ομόρρυθμων, ετερόρρυθμων ή εταιρειών περιορισμένης ευθύνης, παρότι διανύουμε ήδη τον έκτο μήνα του έτους.\nΑνασφάλεια και πονοκέφαλο εξακολουθεί να προκαλεί σε χιλιάδες ελεύθερους επαγγελματίες, επιχειρηματίες αλλά και λογιστές η κωλυσιεργία του υπουργείου Εργασίας στην έκδοση διευκρινιστικών εγκυκλίων για έναν ασφαλιστικό νόμο, τον 4387/2016, που ψηφίστηκε πριν από ένα χρόνο και ήδη, ξεκίνησε και το... ξήλωμά του (νόμος 4472/2017).\nΣτον αέρα βρίσκονται για παράδειγμα, χιλιάδες επαγγελματίες, μισθωτοί ή ακόμη και άνεργοι που κάποια στιγμή από το 2015 και μετά έλαβαν αμοιβή με απόδειξη δαπανών (τίτλο κτήσης). Κανείς στα φοροτεχνικά γραφεία δεν γνωρίζει επίσης, τι θα ισχύσει για τις αμοιβές διαχειριστών ομόρρυθμων, ετερόρρυθμων ή εταιρειών περιορισμένης ευθύνης, παρότι διανύουμε ήδη τον έκτο μήνα του έτους.\nΕιδικά για το θέμα των αποδείξεων δαπάνης, χιλιάδες επαγγελματίες αγωνιούν, καθώς δεν γνωρίζουν ακόμη το πώς θα αντιμετωπιστούν ασφαλιστικά, τα εισοδήματα που έλαβαν για κάποια περιστασιακή απασχόληση.\nΣύμφωνα με τον νόμο Κατρούγκαλου αλλά και την εγκύκλιο του υπουργείου Εργασίας, θα πρέπει να καταβάλλεται ασφαλιστική εισφορά βάσει του άρθρου 39 για εισόδημα που προέρχεται από την άσκηση επαγγέλματος, για το οποίο εκδίδονται δελτία παροχής υπηρεσιών, τιμολόγια ή αποδείξεις επαγγελματικής δαπάνης. Στην πράξη, αυτό σημαίνει πως οι αμοιβές που λαμβάνει κάποιος με αποδείξεις επαγγελματικής δαπάνης (τίτλους κτήσης) θα αποτελούν βάση υπολογισμού για την καταβολή εισφορών αντίστοιχων αυτών που πληρώνουν οι ελεύθεροι επαγγελματίες. Μάλιστα, στα γραφεία του πρώην ΟΑΕΕ παρατηρείται το εξής παράδοξο: όσοι κάνουν έναρξη επαγγέλματος καταθέτουν εκκαθαριστικά σημειώματα 5 ετών προκειμένου να εγγραφούν στο μητρώο. Σε περίπτωση που κατά το διάστημα αυτό διαπιστωθεί σταθερό εισόδημα ακόμη και από τίτλους κτήσης, χάνουν το επιχείρημα της περιστασιακής απασχόλησης και καλούνται να πληρώσουν αναδρομικά, εισφορές έως και 5 ετών.\nΑπό το υπουργείο Εργασίας έχουν ξεκαθαρίσει ότι δεν θα εξαιρεθεί κανένας ελεύθερος επαγγελματίας εφόσον έχει εισόδημα από επαγγελματική δραστηριότητα, ανεξάρτητα από το ποσό που εισπράττει μέσω απόδειξης δαπάνης. Μάλιστα, έχει προαναγγελθεί η σύσταση ειδικής επιτροπής για το θέμα. Βέβαια, όπως χαρακτηριστικά σημειώνει στην «Κ» ο λογιστής - φοροτεχνικός Νίκος Φραγκιαδάκης, ακόμη δεν έχουν δοθεί αναλυτικές οδηγίες ούτε για το πώς θα υπολογίζονται οι ασφαλιστικές εισφορές. Για παράδειγμα, στην περίπτωση που κάποιος είναι μισθωτός και παράλληλα αποκτά εισόδημα με απόδειξη επαγγελματικής δαπάνης, θα καταβάλει εισφορές για τη μισθωτή εργασία σύμφωνα με το άρθρο 38 και για την αμοιβή με την απόδειξη επαγγελματικής δαπάνης σύμφωνα με το άρθρο 39 με την επιφύλαξη του τι ορίζει ο νόμος για το ανώτατο πλαφόν. Σε περίπτωση, όμως, που κάποιος δεν έχει καμία ιδιότητα και απλά παρέχει άπαξ μια υπηρεσία η οποία αμείβεται με απόδειξη επαγγελματικής δαπάνης, θα πρέπει να διευκρινιστεί πώς θα ασφαλιστεί η συγκεκριμένη ιδιότητα και ποια θα είναι η βάση υπολογισμού των ασφαλιστικών εισφορών. Μάλιστα, ο κ. Φραγκιαδάκης εκτιμά ότι θα ήταν πιο εύχρηστο και πιο λειτουργικό οι συγκεκριμένοι κατά κύριο λόγο περιστασιακά εργαζόμενοι να ασφαλίζονται με εργόσημο.\nΕνα θέμα που απασχολεί επίσης τις επιχειρήσεις είναι τι θα ισχύσει τελικά με τις αμοιβές διαχειριστών Ο.Ε., Ε.Ε., και ΕΠΕ, δεδομένου ότι ο νόμος αλλά και όλες οι ερμηνευτικές εγκύκλιοι που έχουν εκδοθεί δεν προβλέπουν κάτι γι’ αυτές τις περιπτώσεις. Για τις ανώνυμες εταιρείες για παράδειγμα, οι αμοιβές των μελών του διοικητικού συμβουλίου εξομοιώνονται με μισθωτές υπηρεσίες και ασφαλίζονται βάσει του άρθρου 38, με συνολικές εισφορές 34,10%. Για τους διαχειριστές ΙΚΕ είναι επίσης ξεκάθαρο ότι είναι πρόσωπα υπαγόμενα στην ασφάλιση βάσει του άρθρου 39 (ελεύθεροι επαγγελματίες) και καταβάλλουν εισφορές για τις αμοιβές που λαμβάνουν. Για τις Ο.Ε., Ε.Ε. και ΕΠΕ όλα είναι στον αέρα. Ετσι, έστω μία Ο.Ε. με δύο μέλη (50% ο καθένας) και συνδιαχειριστές. Οπως χαρακτηριστικά επισημαίνει ο κ. Φραγκιαδάκης, εάν η Ο.Ε. για το 2016 παρουσιάσει κέρδη 100.000 ευρώ, τότε η βάση υπολογισμού για το κάθε μέλος είναι το γινόμενο που προκύπτει από τον πολλαπλασιασμό του ποσοστού συμμετοχής του κάθε μέλους με τα κέρδη της εταιρείας. Αρα, εισόδημα 50.000 ευρώ για κάθε μέλος, που αντιστοιχεί σε εισφορές 13.595 ευρώ το έτος, για το κάθε μέλος. Αν όμως και τα δύο μέλη με την ιδιότητά τους ως διαχειριστές λάβουν αμοιβή διαχείρισης από 45.000 ευρώ, τότε μένουν κέρδη μόλις 5.000 για το κάθε μέλος, το οποίο θα κληθεί να καταβάλλει εισφορές μόλις 167,95 τον μήνα. Και αυτό το θέμα πρέπει να διευκρινιστεί άμεσα για να μη βρεθούν και οι επιχειρηματίες αλλά και οι λογιστές προ εκπλήξεως.\nΑναρτήθηκε από Apo Alo στις 5:39 μ.μ.\n► 2018 (6932)


CORDYCEPS SINENSIS ΜΑΝΙΤΑΡΙΑ\nΈνας περιεκτικός και πληρέστατος οδηγός για τα Cordyceps Μανιταρια\nΤα Cordyceps μανιταρια είναι ένα εξαιρετικά περιζήτητο και πολύτιμο τρόφιμο. Θεωρούνται από τα πιο πολύτιμα κινέζικα φαρμακευτικά μανιταρια και είναι ιδιαίτερα εδραιωμένα και δημοφιλή στις Ασιατικές χώρες. Φύονται στα υψίπεδα της Κίνας, του Θιβέτ και του Νεπάλ, σε υψόμετρο άνω των 3.500 μ.\nΤα Cordyceps μανιτάρια ανήκουν στα προσαρμογόνα βότανα, εντάσσονται στα φαρμακευτικά μανιτάρια, θεωρούνται στην Παραδοσιακή Κινεζική Ιατρική ως μία εξαιρετικά πανίσχυρη τροφή και παρουσιάζουν ιδιαίτερα εντυπωσιακές ιδιότητες.\nΤο 1993, τα Cordyceps μανιτάρια προσέλκυσαν, έντονα, για πρώτη φορά την προσοχή του «Δυτικού» κόσμου διότι στο παγκόσμιο πρωτάθλημα στίβου, η γυναικεία ομάδα της Κίνας κατέκτησε 9 παγκόσμια ρεκόρ.\nΤα Cordyceps Μανιταρια περιέχουν διάφορες θρεπτικές ουσίες και βιοενεργά συστατικά όπως κορντισεπικό οξύ, κορντισεπίνη, αμινοξέα, πολυσακχαρίτες, βιταμίνη Β12, β-γλυκάνες και άλλα.\nΈρευνες, μελέτες και δημοσιεύσεις δείχνουν ότι τα Cordyceps μανιταρια έχουν πολλαπλή δράση στον οργανισμό:\n- Λίμπιντο / Γονιμότητα: Με αφροδισιακές ιδιοτητες, ακόμα και στις πιο ώριμες ηλικίες. Επίσης, βοηθούν στην ενίσχυση της ανδρικής & γυναικείας γονιμότητας και αποτελούν χρήσιμο συμπλήρωμα διατροφής για περιπτώσεις εξωσωματικής γονιμοποίησης.\n- Αθλητικές Επιδόσεις: Χρησιμοποιείται ευρέως από την αφρόκρεμα των κινέζων αθλητών και, πλέον, είναι ιδιαίτερα καταξιωμένο και στους επαγγελματίες αθλητές και personal trainers του "Δυτικού" κόσμου. Ένα από τα πιο χρήσιμα χαρακτηριστικά που έχουν τα Cordyceps μανιταρια είναι, απλά, ότι παρέχουν περισσότερο οξυγόνο στο αίμα, το οποίο σημαίνει περισσότερη ενέργεια.\n- καρκινικά κύτταρα: εμφανίζουν αντικαρκινικές ιδιότητες\n- Νεφρικές Λειτουργίες: Σημαντική συνεισφορά στα νεφρά\n- Αναπνευστικό Σύστημα: Μία από τις βασικές λειτουργίες του είναι η θωράκιση του αναπνευστικού συστήματος.\n- Κυκλοφορικό Σύστημα : βελτιώνει το κυκλοφορικό σύστημα, μειώνει τη χοληστερόλη αλλά και τα επίπεδα ζαχάρου.\n- Ηπατικά Οφέλη: σημαντική συνεισφορά στο ήπαρ.\n- Στα Cordyceps Sinensis μανιτάρια βασίζεται το πρώτο εγκεκριμένο και μη-ενέσιμο φάρμακο για τη θεραπεία σε υποτροπιάζουσες μορφές της σκλήρυνσης κατά πλάκας. Δείτε το άρθρο "Σκλήρυνση Κατά Πλάκας & Κορντισεπς"\n- Άλλα ενδιαφέροντα άρθρα θα βρείτε και εδώ\nΆλλες ονομασίες για τα Cordyceps Sinensis μανιταρια είναι οι εξής: Κορδιοκεφαλος, Caterpillar fungus, Yartsa gunbu, Winter Worm, Summer Grass, Dong chong xia cao.\nΗ εταιρεία DXN (ίδρυσή 1993), προσφέρει τα Cordyceps Sinensis μανιταρια σε φυτικές κάψουλες ή ρόφημα. Διαθέτει πληθώρα πιστοποιήσεων και βραβεύσεων, Αρ. Πρωτ. Γνωστ. ΕΟΦ: 24073/2-04-2012 και συμμορφώνεται απόλυτα με τα αυστηρά διεθνή συστήματα ποιότητας.\nTo DXN Cordyceps Sinensis απορροφάται εύκολα από τον οργανισμό, είναι απλό στη χρήση του και αποτελείται από 100% βιολογικά Cordyceps Sinesis Μανιταρια, τα οποία καλλιεργούνται υπό αυστηρότατο έλεγχο ποιότητας, από την καλλιέργεια μέχρι τo τελικό προϊόν, χωρίς συντηρητικές, χημικές ή άλλες πρόσθετες ουσίες.\n- Τα Cordyceps sinensis μανιταρια είναι μια φυσική, θρεπτική και υγιεινή επιλογή, την οποία αξίζει να εξετάσουν όλοι διότι θωρακίζουν τον οργανισμό τους με έναν απλούστατο τρόπο. Παράλληλα, η τιμή τους είναι ιδιαίτερα προσιτή !\n- Η online αγορα τους μπορεί να γίνει εύκολα, γρήγορα και απλά κάνοντας κλικ στο παρακάτω πράσινο κουμπί :\nΑγορά Cordyceps Μανιτάρια


Ο Πιοζ Νάμε και οι πέντε γάτες | i-read.i-teen.gr\nΣτο νησί που βρέθηκε ο Πιοζ Νάμε δεν υπήρχαν πολλά φίδια. Τουλάχιστον όχι περισσότερα απ’ ό,τι στα άλλα ερημονήσια της Αλασάρμης. Υπήρχε όμως κάτι πολύ χειρότερο.\nΗ βαριά, απειλητική και αρχαία σκιά του Οφιμέδοντα του Μαγικού. Ακούγεται παράξενο να μιλάμε στις μέρες μας για μάγους, αλλά στην ιστορία μας η παρουσία του Οφιμέδοντα παίζει πρωταγωνιστικό ρόλο. Το να πούμε ότι ήταν ένας πάρα πολύ κακός μάγος δεν είναι και η πιο πλήρης και ακριβής περιγραφή. Όλες οι ιστορίες που λέγονταν γι’ αυτόν αναφέρανε ότι η κακία που τον διέκρινε ήταν απλά ένα από τα πολλά εργαλεία της δουλειάς του. Και η δουλειά του, πάντα σύμφωνα με τους θρύλους, ήταν να δημιουργεί κλώνους, αντίγραφα του εαυτού του, όπως έκαναν όλοι οι Οφιμέδοντες από τα πανάρχαια χρόνια. Ο Οφιμέδοντας ήταν μια μυθική μορφή τρόμου. Ήταν η πανάρχαιη και εχθρική για τον άνθρωπο έκφραση της αρχέγονης φύσης και όλων των πλασμάτων που βρίσκονταν σε ασυνθηκολόγητη έχθρα με τους ανθρώπους και τα έργα τους. Η αφανής παρουσία του ήταν, από πολλούς αιώνες πριν, αξεχώριστα δεμένη με την Οφιούντα. Και λέμε αφανής, γιατί πέρα από τους ανατριχιαστικούς θρύλους που συνέδεαν το νησί με το όνομά του, ελάχιστες ήταν οι μαρτυρίες για την ύπαρξή του.\nΣυγγραφέας: Κωστής Α. Μακρής\nΣχεδιασμός Εξωφύλλου: Ευστράτιος Κοντέλης\nΛέξεις κλειδιά: Περιπέτεια, Οικολογία, Μυστήριο\nISBN:9789601635873 , Σελίδες:512 , ΒΚΜ:07587\nδες το «Ο Πιοζ Νάμε και οι πέντε γάτες» στο site των Εκδόσεων Πατάκη\nΟι απίθανες περιπέτειες του Χιούγκο Πέππερ των Πολ Στούαρτ και Κρις Ρίντελ, Εκδόσεις Πατάκη\nΟι απίθανες περιπέτειες του Φέργκους Κρέιν των Πολ Στούαρτ και Κρις Ρίντελ, Εκδόσεις Πατάκη\nΤο θαυμαστό ταξίδι του Νιλς Χόλγκερσον της Σέλμα Λάγκερλεφ\nΟ δεκαπεντάχρονος πλοίαρχος του Ιουλίου Βερν, πολλές εκδόσεις\nΟι περιπέτειες του Τομ Σόγερ του Μαρκ Τουαίν, πολλές εκδόσεις\nΜπες στο site του συγγραφέα και διάβασε κριτικές για το βιβλίο:\n7ΜΕΡΕΣ TV, σελ. 90 (21/10/2010)\nΜάθε τι οδήγησε τον συγγραφέα να γράψει το βιβλίο:\n«Μάλλον η αγάπη μου για το διάβασμα σε συνδυασμό με την ανάγκη να μιλήσω για πράγματα που αγαπάω. Κάποια από αυτά είναι τα δέντρα, η θάλασσα, οι σοφές γάτες, που δείχνουν τεμπέλες, αλλά όποτε χρειάζεται, δρουν αστραπιαία. Και όλα αυτά να στρέφονται γύρω από ένα παιδί που αναρωτιέται ποιος είναι και τι θα κάνει στη ζωή του. Στην πορεία κατάλαβα ότι έγραφα μια περιπέτεια που θα μου άρεσε να διαβάσω. Με μπόλικο μυστήριο, αρκετό γέλιο και άφθονη μεσογειακή μαγεία. Ήθελα η ιστορία που θα έγραφα να μυρίζει θάλασσα, καρπούζι και θυμάρι. Έχω ψιλοβαρεθεί –ίσως επειδή τις έχω χορτάσει– τις “γοτθικές” περιπέτειες με δρακοκτόνους ήρωες, μακρινά ξαδέρφια του Λάνσελοτ και του Ζίγκφριντ. Συνειδητά τοποθέτησα τη δράση σε μια ανύπαρκτη χώρα αλλά με αναγνωρίσιμα μεσογειακά χαρακτηριστικά. Ξεκίνησα, λοιπόν, να γράφω για ένα οχτάχρονο παιδί που δεν ήξερε ποιος είναι. Νομίζω ότι τα περισσότερα παιδιά έχουν θέσει κατά καιρούς στον εαυτό τους το τραχύ ερώτημα: “Ποιος άραγε είμαι και τι θα κάνω όταν μεγαλώσω;”. Κάπως έτσι γεννήθηκε ο Πιοζ Νάμε».\nΔιάβασε τι λέει ο συγγραφέας για τα ασυνήθιστα ονόματα που επέλεξε για τους ήρωές του:\n«Σαν μαθητές γελάγαμε με την “Κεχριμπάρα” του “Σοφοδόξα” (την Ηλέκτρα του Σοφοκλή), με την “αποκατινή τεντώστρα” (υποτείνουσα) και άλλα παρόμοια. Αργότερα φτιάχναμε διάφορα λογοπαίγνια με ονόματα φίλων, ζώων και πραγμάτων. Μου ήρθε πολύ φυσικό να “στήσω” ένα μυθιστόρημα με ασυνήθιστα ονόματα που όλα όμως να σημαίνουν κάτι. Ελληνικά μιλάω και ξέρω τι θα πει τηλέ-φωνο, ιππό-δρομος και αλεξι-κέραυνο. Είναι λίγες οι περιπτώσεις στο βιβλίο όπου διάλεξα κάποια ονόματα μόνο για τον ήχο τους ή σαν επισήμανση (π.χ. η Ιμερτή· που σημαίνει “επιθυμητή”, “ποθητή” και “αγαπητή” στα αρχαία ελληνικά. Μου άρεσε πολύ και σαν ήχος). Στην πλειονότητά τους τα ονόματα στο βιβλίο είναι τεχνητά και ορίζουν το κύριο χαρακτηριστικό ή την βασική ιδιότητα του ονομαζόμενου. Με τυπικό παράδειγμα τον οδηγό της Εγομόνης Μουπάντα, τον Τίμο Νιάξιο (= τιμόνι άξιο).\nΔεν αναφέρω άλλα ονόματα για να μη στερήσω τη χαρά αυτού του παιχνιδιού από τους αναγνώστες.\nΔιάβασε τι λέει ο συγγραφέας για τα λογοπαίγνια και τις αναφορές σε λογοτέχνες και λογοτεχνικά κείμενα που διατρέχουν όλο το βιβλίο:\n«Μεγάλωσα σε ένα σπίτι που όλοι γελάγαμε συχνά και πολύ. Ήμασταν τρία αδέρφια και δημιουργούσαμε καθημερινά λογοπαίγνια και αστεία στηριγμένα σε γλωσσικές ανατροπές και λεκτικά παράδοξα. Ξεκαρδιζόμασταν με τις οικογενειακές ιστορίες και τα αστεία φίλων και συγγενών. Απολαμβάναμε τις παλιές ελληνικές κωμωδίες που βλέπουμε ακόμα και σήμερα στην τηλεόραση. Γελάγαμε με τον Καραγκιόζη που άλλαζε το όνομα Τζαμπάν Αγάς –αν θυμάμαι καλά– σε “Μπάμιας κι αυγάς”. Μαζί με ξαδέρφια και παιδιά φίλων αναπαράγαμε κάθε «σαρδάμ» των μεγάλων με αμείλικτα χάχανα και με την απόλυτη απουσία τακτ που χαρακτηρίζει τις παιδικές παρέες. Όσο για τα εμβόλιμα στοιχεία της λογοτεχνίας, νομίζω ότι κάθε βιβλίο εμπεριέχει ψήγματα και θραύσματα απ’ όλα τα αναγνώσματα και ακούσματα του συγγραφέα. Κάτι παρόμοιο ισχύει με το όνομα της δασκάλας Μινίνας Ιδεθέας. Είναι ένα από τα λίγα ονόματα στο βιβλίο που δεν ορίζει τον χαρακτήρα ή τις ιδιότητες του ήρωα. Θα ήθελα όμως όλοι οι αναγνώστες του Πιοζ Νάμε να αναγνωρίσουν στο όνομα αυτό –στον ήχο της αιτιατικής του– τις πρώτες λέξεις της Ιλιάδας του Ομήρου. Είναι φυσικό επίσης όταν ο ποιητής Νίκος Καββαδίας έχει στοιχειώσει κάθε θαλασσινό μου ταξίδι με το “Μαραμπού”, το “Πούσι” και το “Τραβέρσο”, να τον “κρύψω” –ή να τον “φανερώσω” – πίσω από τον στοχαστικό ασυρματιστή της “Πόρφης” με το όνομα/αναγραμματισμό Μπαρούμας Δαβακίας. Σαν ελάχιστο φόρο τιμής στις συγκινήσεις που μου έχει προσφέρει».\nΔιάβασε τι λέει ο συγγραφέας για τη σχέση του με τις γάτες, τη θάλασσα και τα λιμάνια:\n«Μεγάλωσα κοντά σε γάτες, σκύλους, χώμα, χορτάρι, δέντρα. Γνώρισα από μικρός έντομα και ερπετά χωρίς να με τρομάξουν. Ευτύχησα να κοπανήσω, να γδάρω και να ματώσω αμέτρητες φορές τα γόνατά μου, τους αγκώνες, τα χέρια και το κεφάλι μου χωρίς μόνιμη βλάβη. Πάλεψα πολλές φορές με σκυλιά που ήξεραν πόσο δάγκωμα αντέχει ένα παιδί. Δεν σιχαινόμουν να πιάνω χρυσόμυγες, ακρίδες, σκαθάρια, σκουλήκια, βατράχια και σαύρες. Γνώρισα τον κύκλο ζωής του μεταξοσκώληκα, είδα σαλιγκάρια να γεννάνε και χελώνες να ερωτεύονται. Με δάγκωσαν και με νύχιασαν γάτες που αγαπούσα και μ’ αγαπούσαν όσο κι αν τις πείραζα. Γνωρίστηκα με τις γάτες και θαύμασα την ανυπότακτη φύση τους. Ένας από τους λόγους που η περιπέτεια ονομάζεται “Ο Πιοζ Νάμε και οι πέντε γάτες” –κι όχι οι πέντε σκύλοι ή οι πέντε μπαμπουίνοι–, είναι ότι οι γάτες σπάνια δρουν με υπόδειξη του “αφεντικού” τους. Μπορεί να είναι “σπιτόγατες”, αλλά διατηρούν πάντα μια αξιοσέβαστη αυτονομία. Αυτό κάνει τη δράση τους στην ιστορία του Πιοζ Νάμε ακόμα πιο συνειδητή. Μέσα από το γράψιμο και την παρατήρηση γνωρίστηκα καλύτερα με τα ζωντανά. Αναπτύχθηκε ένας αμοιβαίος σεβασμός μεταξύ μας. Κυρίως με τα αδέσποτα. Πιστεύω ότι οι πραγματικά βαθιές σχέσεις με κάθε ζωντανό (άνθρωπο ή ζώο) είναι αντι-δεσποτικές.\n»Τη θάλασσα την αγάπησα από πολύ μικρός και μπήκα νωρίς μέσα της. Κυριολεκτικά μιλώντας, αφού έμαθα να κολυμπάω πρώτα υποβρυχίως, με μάσκα. Πέρασα πολλά καλοκαίρια με κολύμπι, θαλασσινά παιχνίδια και εξερευνήσεις στον βυθό. Μπήκα σε βάρκες, ψαρόβαρκες, καΐκια και πλοία. Κανένας δεν με φόβισε με τη θάλασσα και είχα ανθρώπους κοντά μου που τη γνώριζαν, τη σέβονταν και την αγαπούσαν.\n»Όσο για τα λιμάνια, μου φαίνονταν πάντα σαν “κρικότοποι”, τόποι-κρίκοι που σε δένουν με άλλους τόπους. Αν μιλούσαμε με όρους πληροφορικής ή οικονομίας, είναι το κυκλικό και αέναο input και output τόπων και ανθρώπων. Ποτέ δεν φεύγουμε. Πάμε… Επιστρέφουμε… Ξαναπάμε… Πάντα ανακυκλώνοντας πράγματα, ιδέες και εικόνες».\nΕΠΑΙΝΟΣ Κύκλου του Ελληνικού Παιδικού Βιβλίου ΠΡΩΤΟΕΜΦΑΝΙΖΟΜΕΝΟΣ ΣΥΓΓΡΑΦΕΑΣ\nΜπες στο site του συγγραφέα και διάβασε κριτικές για το βιβλίο.\nSubmitted by pavlos on Δευ, 2012-01-16 19:38.\nγεννήθηκε ξεχωριστός και έτσι αισθάνεται – όπως και τα περισσότερα παιδιά. Ταυτόχρονα όμως νιώθει στερημένος και αδικημένος. Δεν ξέρει ποιοι είναι οι γονείς του, δεν ξέρει ποιοι και γιατί τον καταδιώκουν και δεν ξέρει αν αρέσει έτσι όπως είναι (κυρίως στην Πεσκιάλα με τα όμορφα μάτια). Έχει μια θεία παράξενη και ξεχωριστή, την…\nαυστηρή αλλά ξέρει να λέει και αστεία. Είναι κοκαλιάρα αλλά μπορεί να αντιμετωπίσει κάθε αντίπαλο χάρη στο παγκράτιο που γνωρίζει, είναι πλούσια, κομψή και καλοντυμένη αλλά ταυτόχρονα πολύ μετρημένη έως «σφιχτή» με τα χρήματα. Η Εγομόνη έχει αναλάβει την «κηδεμονία» του ανιψιού της από πολύ νωρίς.\nο έντιμος και γενναίος καπετάνιος. Ξεχωρίζει για την αγάπη του προς τον Πιοζ Νάμε αλλά και για τη σχέση του με το δάσος της Ανακόντης και τους κατοίκους του Ποπόκα Λίβα. Ο Πιοζ Νάμε αργεί να καταλάβει τον ρόλο που έπαιξε στην απαγωγή του.\nΟι τρεις συμμαθητές και φίλοι του Πιοζ Νάμε: η Πεσκιάλα, που αποτελεί το αντικείμενο του ανομολόγητου θαυμασμού του Πιοζ Νάμε, ο εγωιστής και φιλόδοξος Ιμεγός –που ζηλεύει ο ένας τον άλλον– και η ζωηρή, πανέξυπνη και γλωσσού Οποσίπα.\nΟι πέντε γάτες: ο τεμπέλης και φαγάς Κινατόβρης, η καθωσπρέπει Τρεχατόρα, η παμπόνηρη Σοπακιάκου, η απρόβλεπτη Μπεζμέσα και η ανεξάρτητη Αλουκίτα. Οι πιο πιστοί σύντροφοι του Πιοζ Νάμε και βασικοί συμπρωταγωνιστές στην περιπέτεια.\nΤα απρόοπτα που συμβαίνουν ξαφνικά στη ζωή του Πιοζ Νάμε – χωρίς σταματημό!\nΟι πέντε τρομερές γάτες του και η σχέση τους με αυτές του λιμανιού.\nΤο μυστικό στο σφραγισμένο πηγάδι.\nΗ φοβερή και τρομερή Τίνα Μεθέλη.\nΟι κακοί της ιστορίας που, παρά την κακία τους, πάντα καταφέρνουν να μας βγάλουν γέλιο.


ΜΑΚΕΔΟΣ ΙΩΑΝΝΗΣ | www.ellinismos.gr\nΟ Ιωάννης Μακέδος, του Αποστόλου και της Παναγιώτας, γεννήθηκε την 1η Απριλίου 1969 στη Θεσσαλονίκη. Μπήκε στο χώρο των επιχειρήσεων ιδρύοντας το 1991 την εταιρεία Ι. ΜΑΚΕΔΟΣ & ΣΙΑ Ε.Ε. και το 1997 την ΓΑΛΑΝΟΠΟΥΛΟΥ ΚΥΡΙΑΚΗ, με αντικείμενο την κατασκευή και πώληση ενδυμάτων. Το Νοέμβριο του 2002 δημιούργησε την HYPER A.E., η οποία δραστηριοποιείται στην κατασκευή και πώληση ρούχων που απευθύνονται στο νεανικό κοινό.\nΟ γενάρχης της οικογένειας Ιωάννης Μακέδος, παππούς και συνονόματος του βιογραφούμενου, γεννήθηκε στη Χαλκιδική το 1918. Εκτός απ’ αυτόν, οι γονείς του είχαν άλλα τρία παιδιά: τον Αναστάσιο, τη Βικτωρία και τη Μαρία.\nΠέρασε όλη τη ζωή του στη γενέτειρά του, ασχολούμενος με τη διαχείριση της κτηματικής του περιουσίας.\nΈλαβε μέρος στο Β΄ Παγκόσμιο Πόλεμο και πολέμησε με αυταπάρνηση και γενναιότητα.\nΟ Ιωάννης ήταν ένας αρχοντάνθρωπος τόσο στην εμφάνιση όσο και τη συμπεριφορά του, ενώ παράλληλα διακρινόταν για το δυναμικό του χαρακτήρα και τα ανεξάντλητα αποθέματα δημιουργικότητας που διέθετε. Κοινωνικός κι ευχάριστος από τη φύση του, είχε κερδίσει την αγάπη και την εκτίμηση όλων όσοι τον γνώριζαν.\nΣτην προσωπική του ζωή, παντρεύτηκε δύο φορές. Από τον πρώτο του γάμο το 1942 με την Ευαγγελία Πολυγυρινού απέκτησε τρία παιδιά: τον Απόστολο (πατέρα του βιογραφούμενου), το Νικόλαο και τη Μαρία.\nΗ γιαγιά Ευαγγελία γεννήθηκε το 1923 στο χωριό Συκιά της Χαλκιδικής και προερχόταν από πολυμελή οικογένεια. Ασχολήθηκε με τη φροντίδα του σπιτιού και την ανατροφή των παιδιών.\nΜετά το θάνατο της Ευαγγελίας, ο Ιωάννης παντρεύτηκε την Αφροδίτη.\nΟ ίδιος έφυγε από τη ζωή το 1997.\nΟ Απόστολος Μακέδος, πατέρας του βιογραφούμενου, γεννήθηκε την 1η Σεπτεμβρίου 1944 στη Χαλκιδική. Διατηρούσε δική του βιοτεχνία και ασχολήθηκε με τις εξαγωγές ενδυμάτων από το 1973 ως το 1987.\nΠαντρεύτηκε την Παναγιώτα Μάτσα κι απέκτησαν ένα γιο, τον Ιωάννη (βιογραφούμενο).\nΗ Παναγιώτα Μάτσα γεννήθηκε την Πρωτοχρονιά του 1946 στο χωριό Δαδιά Σουφλίου, όπου τελείωσε το σχολείο. Οι γονείς της, Δημήτρης Μάτσας και Μιλήτα Τσιαβδαρλή, είχαν κι άλλη μία κόρη, τη Δήμητρα.\nΚατά τη διάρκεια του Εμφυλίου, το 1948, ο Δημήτρης πέρασε στο παραπέτασμα, με αποτέλεσμα η οικογένειά του να μην έχει νέα του για πολλά χρόνια. Αργότερα πήγε στην Ανατολική Γερμανία κι από τότε σπάνια δίνει σημεία ζωής.\nΗ Μιλήτα Τσιαβδαρλή ήταν παιδί πολυμελούς οικογένειας. Η μητέρα της Παναγιώτα Αραμπατζή απέκτησε με τον πρώτο της άντρα, Συμεών Τσιαβδαρλή, τρία παιδιά: τη Μιλήτα, τη Δήμητρα και τη Θεοδώρα.\nΜετά το θάνατο του Συμεών, παντρεύτηκε το Γιάννη Καρατζά κι απέκτησαν επτά παιδιά, απ’ τα οποία επέζησαν τα τέσσερα: ο Αλέκος, η Δήμητρα, η Έλλη και η Αθανασία. Τα δύο μικρότερα, ο Κωνσταντίνος και ο Μιχάλης, πέθαναν σε νηπιακή ηλικία.\nΤο 1948 οι αντάρτες πήραν μαζί τους τα τέσσερα εν ζωή ετεροθαλή αδέλφια της Μιλήτας και τα πήγαν αρχικά στη Βουλγαρία. Από εκεί η Έλλη κατέληξε στη Ρουμανία, ο Αλέκος και η Δήμητρα στην Ανατολική Γερμανία και η Αθανασία στη Δυτική Γερμανία.\nΕν τω μεταξύ, η γιαγιά Μιλήτα παντρεύτηκε το Δημήτρη Μάτσα κι απέκτησαν δύο κόρες: τη Δήμητρα και την Παναγιώτα.\nΗ πρωτότοκη κόρη τους Δήμητρα ήταν μόλις 7 ετών όταν, το 1948, οι αντάρτες την πήραν μαζί τους. Τελικά, κατέληξε στην Ανατολική Γερμανία, όπου μεγάλωσε, σπούδασε οδοντίατρος και στη συνέχεια παντρεύτηκε. Εξακολούθησε να διατηρεί αλληλογραφία με τους δικούς στην Ελλάδα, με τους οποίους επανασυνδέθηκε το 1985. Σήμερα ζει μόνιμα στη Γερμανία.\nΗ γιαγιά Μιλήτα είναι μια γυναίκα χαμηλών τόνων, με ήρεμο και πράο χαρακτήρα, εξαιρετικά εργατική και οργανωτική. Αξιώθηκε να δει και δισέγγονα.\nΚατά τη διάρκεια των γυμνασιακών της χρόνων, η Παναγιώτα Μάτσα υπήρξε αθλήτρια στο δέκαθλο και το πένταθλο και απέσπασε πολλά μετάλλια και διακρίσεις. Σπούδασε λογιστικά στη «Σχολή Τσάκαλου» στη Θεσσαλονίκη και παράλληλα τελείωσε και σχολή αισθητικής.\nΞεκίνησε να εργάζεται από την εποχή που σπούδαζε, ενώ συγχρόνως είχε να μεγαλώσει και το γιο της μόνη της, αφού ο γάμος της με τον Απόστολο διήρκεσε πολύ λίγο. Αρχικά, εργάστηκε στο λογιστικό γραφείο του κυρίου Χαραλαμπίδη κι αργότερα σε άλλα γραφεία. Σήμερα ασχολείται με τη φροντίδα των εγγονιών της.\nΠρόκειται για μια γυναίκα μεθοδική, οργανωτική και δραστήρια, που ήξερε και ξέρει πάντα να βάζει τα πράγματα στη θέση τους. Εξαίρετη και αφοσιωμένη μητέρα, φρόντισε με μεγάλη στοργή το γιο της και τώρα τα εγγόνια της.\nΟ Ιωάννης Μακέδος γεννήθηκε την 1η Απριλίου 1969 στη Θεσσαλονίκη, όπου ολοκλήρωσε το Δημοτικό, το Γυμνάσιο και το Λύκειο.\nΥπηρέτησε τη στρατιωτική του θητεία ως εθελοντής πρώτακτος στο πεζικό στο Κιλκίς και στο Κουφόβουνο (Διδυμότειχο).\nΑπολυόμενος το 1991, ιδρύει την εταιρεία Ι. ΜΑΚΕΔΟΣ & ΣΙΑ Ε.Ε., με αντικείμενο την κατασκευή και πώληση ενδυμάτων, και μερικά χρόνια αργότερα, το 1997, την εταιρεία ΓΑΛΑΝΟΠΟΥΛΟΥ ΚΥΡΙΑΚΗ, με αντικείμενο αρχικά την πώληση ενδυμάτων και αργότερα την κατασκευή και πώληση ενδυμάτων.\nΈχοντας αποκτήσει πολύτιμη εμπειρία και τεχνογνωσία στο χώρο, προχωρά το Νοέμβριο του 2002 στη δημιουργία της HYPER A.E., με αντικείμενο την κατασκευή και πώληση νεανικών ρούχων.\nΗ έδρα της εταιρείας βρίσκεται στην οδό Καραολή & Δημητρίου 21 στη Θεσσαλονίκη, όπου υπάρχει το show-room, σύντομα όμως η βιοτεχνία μεταφέρθηκε σε ιδιόκτητες εγκαταστάσεις.\nΜέσα σ’ ένα σύντομο χρονικό διάστημα η εξέλιξη και η ανάπτυξη της εταιρείας ξεπέρασαν τα συνηθισμένα όρια. Αυτό αποδίδεται στην υψηλή ποιότητα των ρούχων, αλλά και στη χειροποίητη κατασκευή των τυπωμάτων τους, που είναι μια μοναδικότητα για την Ελλάδα.\nΟ Ιωάννης Μακέδος έχει ως σήμερα δημιουργήσει έξι καταστήματα λιανικής πώλησης και franchise.\nΔουλεύουν με νήματα Meryl και Lycra Dupont, ενώ έχουν πιστοποίηση να χρησιμοποιούν αυθεντικά καρτελάκια Lycra, Viscose και Cotton μέχρι το 2008, κάτι το οποίο απαιτεί αυστηρές προδιαγραφές για να δοθεί.\nΑυτή τη στιγμή λειτουργεί νέο πρατήριο ενδυμάτων στην Αθήνα, ενώ η εταιρεία κατέχει ιδιόκτητες εγκαταστάσεις στη Θεσσαλονίκη και είναι πιστοποιημένη σύμφωνα με το Πιστοποιητικό Ποιότητας ISO.\nΒασικός στόχος της εταιρείας είναι η συνεχής ανάπτυξη και εδραίωση στην ελληνική και κυπριακή αγορά καθώς και η μελλοντική επέκταση σε διάφορες άλλες δραστηριότητες. Επίσης, η δημιουργία τριών καταστημάτων στο Ριάντ.\nΣτην προσωπική του ζωή, ο Ιωάννης Μακέδος είναι παντρεμένος από το 1996 με την Κυριακή Γαλανοπούλου, από τη Θεσσαλονίκη, κι έχουν αποκτήσει δύο γιους: τον Παναγιώτη (1997) και το Συμεών (2000).\nΤον ελάχιστο ελεύθερο χρόνο του τον αφιερώνει αποκλειστικά στην οικογένειά του, ιδιαίτερα στα δυο μικρά παιδιά του. Επίσης, του αρέσει να πραγματοποιεί ταξίδια στην Ελλάδα και το εξωτερικό με τη σύζυγό του.\nΗ καρδιά της εταιρείας HYPER ξεκίνησε να χτυπά μερικά χρόνια πριν, βασιζόμενη στην ανάγκη της δημιουργίας μιας ιδιαίτερης σειράς ρούχων, που θ’ απευθύνονται στο νεανικό αγοραστικό κοινό.\nΗ πολύχρονη πείρα της σε συνδυασμό με τα ικανά στελέχη της κατόρθωσαν μέσα σε λίγο σχετικά χρονικό διάστημα να κερδίσουν την εμπιστοσύνη της νέας γενιάς, που βρήκε στις δημιουργίες της τη στυλιστική επανάσταση που χρόνια ζητούσε.\nH πρόταση της HYPER για το χειμώνα και το καλοκαίρι, σε όσους διαλέγουν να ξεχωρίζουν, είναι ρούχα πρωτοποριακά, άνετα, με εμπνευσμένες πινελιές και ιδιαίτερους χρωματικούς συνδυασμούς, ρούχα με ταυτότητα και μοντέρνο δημιουργικό σχεδιασμό.


Πύργοι Θερμής ΛΕΣΒΟΣ: Ιουνίου 2009\nΗ Παναγία Φανερωμένη Πύργων Θερμής\nΣτην τουρκοκρατούμενη πολιτεία των Κυδωνιών (Αϊβαλί) της Μικράς Ασίας, στις 28 Ιουνίου του 1852 αποκαλύφθηκε με θαυμαστό τρόπο η θαυματουργός εικόνα της Παναγίας Φανερωμένης. Μία ευσεβής φτωχή κοπέλα, η Ευααγγελινή, ενυπνιάσθηκε επανειλημμένα την Παναγία να της υποδεικνύει κάποιο σημείο στη γη του Αϊβαλιού, όπου υπήρχε κρυμμένη η εικόνα Της...\nΑναρτήθηκε από Στρατής Ανδριώτης στις 9:22 π.μ. Δεν υπάρχουν σχόλια:\nΕτικέτες Ναοί - εξωκλήσια\nΟ Κωστής Κατσαρός ήταν ένας απλοϊκός θαλασσινός, καταγόμενος από τα Μοσχονήσια. Ήρθε πρόσφυγας στους διωγμούς των Μικρασιατών το 1922 και εγκαταστάθηκε στους Πύργους Θερμής της Λέσβου όπου και έζησε τον υπόλοιπο χρόνο της ζωής του μαζί με τη γυναίκα του Φιλιώ και τα 4 παιδιά τους. Αν και μονόχειρας, δούλευε με τη βάρκα του τη θάλασσα με περίσσια επιδεξιότητα αλιεύοντας με παραγάδια...\nΑναρτήθηκε από Στρατής Ανδριώτης στις 11:59 π.μ. Δεν υπάρχουν σχόλια:\nΤαξιδι στο Αϊβαλί\n«Απέναντι απ’ το σπίτι μου, είναι ‘‘ξένη χώρα’’».\nΤούτη η μέρα, μοιάζει να είναι ονειρική και παράξενα όμορφη. Εδώ, στην άκρη του Αιγαίου όλα φαίνονται ειρηνεμένα. Η θάλασσα, το νησί, οι στεριές, τα βουνά, τ’ αντικρινά πανέμορφα μέρη. Στα καταγάλανα νερά του νησιού καθρεφτίζονται τα χρώματα της Ανατολής, μαζί με κάτι το μυστηριώδες που αποτυπώνεται στα πρόσωπά μας, την ώρα που το μικρό πλοιάριο της γραμμής, σαλπάρει από το λιμάνι της Μυτιλήνης, για ένα ασυνήθιστο ταξίδι, διαφορετικό από τα άλλα...\nΑπομακρυνόμαστε ολοένα από το νησί πλέοντας πάνω στα ήρεμα νερά, χωρίζοντας στα δυο τη θάλασσα, που μοιάζει σαν μια απέραντη αγκαλιά που μας σφίγγει. Οι γλάροι κοιτούν απορημένοι, βουτώντας στα αφρισμένα απόνερα.\nΑναρτήθηκε από Στρατής Ανδριώτης στις 10:34 π.μ. Δεν υπάρχουν σχόλια:\nΕτικέτες Πρόσφυγες (1922)\n- Ο Θεός να βάλ’ το χέρι τ’\n- Κάθε αρχή και δύσκολη.\n- Έβαλε νερό στο κρασί τ’\n- Κούφια η ώρα που τ’ ακούει.\n- Κάθε μπόδιο σε καλό.\n- Δεν σκαμπάζει γρύ...\nΑναρτήθηκε από Στρατής Ανδριώτης στις 11:40 π.μ. Δεν υπάρχουν σχόλια:


Όχι ακριβώς και σενάριο επιστημονικής φαντασίας, έτσι δεν είναι;\nΤσιμπιόμαστε. Έπειτα, τσιμπιόμαστε λίγο ακόμα- με ελεγχόμενο μίσος, σα να είδαμε μπροστά μας ευτυχισμένη την πρώην μας (ναι, εκείνη που μας χώρισε επειδή δεν ήμασταν αρκετά ώριμοι κι εμείς της απαντήσαμε κάνοντας καθρεφτάκι).\nΟk, δεν ονειρευόμαστε: είναι αλήθεια. Ο Ρικ Πιτίνο στην Εθνική Ελλάδος. Ο Ρικ Πιτίνο στην Εθνική Ελλάδος. Ο Ρικ ο Πιτίνο(κατά το «Ο Μπάμπης ο Τεννές») στην Εθνική Ελλάδος– το λέμε ξανά και ξανά, μπας και φορέσουμε τον μανδύα της απτής πραγματικότητας σε μια εξόχως «παράλογη» πρόταση.\nΗ ΕΟΚ και ο Γιώργος Βασιλακόπουλος- ο οποίος, ειρήσθω εν παρόδω, έχει κάνει τεράστια λάθη τα τελευταία χρόνια σε ό,τι αφορά το ελληνικό μπάσκετ- έπιασαν από τον γιακά ακόμα και την τελευταία ικμάδα λογικής και την έριξαν στο καναβάτσο με την ευκολία που ξάπλωνε τους αντιπάλους του ο Μοχάμεντ Άλι: με το ελάχιστο δυνατό κόστος (το «δωρεάν» που είπε ο Πιτίνο δεν ισχύει, φυσικά) κατάφεραν να κλείσουν τον Αμερικανό Hall of Famer για το γαλανόλευκο πάγκο, σκορπώντας αίφνης χαμόγελα ανεξέλεγκτης αισιοδοξίας για την πολύπαθη Επίσημη Αγαπημένη.\nΟ «άθλος» είναι ακόμα μεγαλύτερος αν αναλογιστεί κανείς πως δε μιλάμε για την κραταιά Εθνική προ 15ετίας την οποία άπαντες θα ήθελαν να προπονήσουν, μα για μια ομάδα που προέρχεται από 10ετή ξηρασία και τα ’χει κάνει μεγαλοπρεπώς μαντάρα σε όλες τις μεγάλες διοργανώσεις.\nΜάλιστα, η συμμετοχή στους Ολυμπιακούς του Τόκιο είναι εγχείρημα εξόχως δύσκολο, καθώς δεν έχουμε προκριθεί απευθείας και τα πράγματα στο Προολυμπιακό θα είναι κατά τι πιο φωτεινά από τη φράση «μαύρα κι άραχνα».\nΚι όμως, ο Ρικ είναι εδώ. Ο Αμερικανός θρύλος αποφάσισε, μετά το εκπληκτικό εξάμηνο που πέρασε στον Παναθηναϊκό και τη χώρα μας, να γίνει ο ομοσπονδιακός μας τεχνικός και θα προσπαθήσει να μας επαναφέρει στο δρόμο των επιτυχιών.\nΚαι μπορεί ακόμα να είναι εκνευριστικά νωρίς και ο άνθρωπος να μην έχει κάνει ούτε μισή σκέψη για το ποιους θα καλέσει και πώς θα στελεχωθεί το ρόστερ, όμως ένα από τ’ αγαπημένα σπορ του Menshouseείναι να προτρέχει.\nΦαντάζεστε, λοιπόν, αυτή την πεντάδα με τον Πιτίνο στον πάγκο;\nPlaymaker: Νικ Καλάθης\nΛίγες μέρες μετά το στραπάτσο στο Παγκόσμιο της Κίνας ο αρχηγός του Παναθηναϊκού είχε δώσει μια συνέντευξη στην οποία μοιραζόταν τον προβληματισμό του για το αν πρέπει να σταματήσει από την Εθνική ή όχι, μιας και ήθελε να κάνει χώρο στα νέα παιδιά.\nΠλέον, σκέψεις αποχώρησης δεν (θα) υπάρχουν: ο Νικ λατρεύει τον Ρικ και το αντίστροφο. Η σκηνή μετά το φινάλε του χθεσινού αγώνα στο ΟΑΚΑ με το Τριφύλλι να έχει κερδίσει μόλις τη Βαλένθια και τον Καλάθη να στρέφεται στην κερκίδα ψάχνοντας τον Αμερικανό και φωνάζοντάς του χαμογελαστός “Hey, coach!”, αρκεί για να καταλάβει ακόμα και ο πλέον αδαής τα συναισθήματα που τρέφει ο ένας για τον άλλον.\nΟ Νικ, το έχουμε επισημάνει πολλάκις, είναι ο καλύτερος two-way (άμυνα + επίθεση μαζί) άσος της Ευρώπης, μπορεί να κάνει, φερ’ ειπείν, triple-double στην Ευρωλίγκα (χθες το έχασε για μία ασίστ), να κατευθύνει μαεστρικά μια ομάδα, να παίξει άμυνα από εκείνη που παίζουν τα ροτβάιλερ- σκυλίσια, δηλαδή- και, κερασάκι στην ήδη γευστική μπασκετική τούρτα, είναι σπουδαίος ηγέτης.\nΕπομένως, ο Καλάθης (πλην εξαιρετικού απροόπτου) θα είναι εκεί το καλοκαίρι.\nShooting guard: Τάιλερ Ντόρσεϊ\nΤο καλοκαίρι είχε γίνει τεράστιος ντόρος με την περίπτωσή του, καθώς είχε δημιουργηθεί η αίσθηση πως το παιδί απαίτησε σίγουρη θέση στη 12άδα προκειμένου να κατέβει να παίξει στο Μουντομπάσκετ.\nΗ αλήθεια είναι λίγο πιο σύνθετη (μην ξεχνάμε πως μιλούσαμε για έναν παίκτη που δεν είχε ομάδα σ’ εκείνο το χρονικό σημείο…), όμως αυτά ελάχιστη σημασία έχουν πια.\nΤι μετράει; Πως ο Ντόρσεϊ προ ημερών δήλωσε εμφατικά πως θα είναι στο Προολυμπιακό και τώρα με τον Πιτίνο η κλήση του μοιάζει δεδομένη.\nΟ Ελληνοαμερικανός προσαρμόζεται ήδη στις απαιτήσεις του ευρωπαϊκού μπάσκετ (του στυλ παιχνιδιού, δηλαδή, που παίζεται σε όλες τις διοργανώσεις της FIBA) με την παρουσία του στην Μακάμπι του Σφαιρόπουλου. Μπορεί ο χρόνος συμμετοχής του να είναι ακόμα σχετικά περιορισμένος, όμως είναι ολοένα και καλύτερος αγώνα με τον αγώνα και, το κυριότερο, έχει κάτι στο οποίο του είχαμε αφιερώσει το «Μου λείπεις» του Μαζωνάκη στο Παγκόσμιο: το τρίποντο.\nΟ Ντόρσεϊ σουτάρει με 57.1% πίσω από τα 6.75 στις πρώτες 7 αγωνιστικές της φετινής Ευρωλίγκας και μπορεί ν’ αποτελέσει τη λύση στο προαιώνιο πρόβλημα της Εθνικής.\nΕιδικά όταν παίζει στο σύστημα του Πιτίνο και ειδικά όταν θα τρέχει το παρκέ στο πλάι του Καλάθη.\nΑ, ναι: και του Γιάννη…\nSmall forward: Ιωάννης Παπαπέτρου\nΑπείρως πιο έμπειρος από πέρυσι. Γνώστης του συστήματος του νέου μας ομοσπονδιακού τεχνικού, καθώς συνεργάστηκαν στον Παναθηναϊκό. Με συμπαθητικό σουτάκι από μέση και μακρινή απόσταση, χωρίς να κλέβει ιδιαίτερα στην άμυνα, πρόθυμος να θυσιαστεί για την ομάδα.\nΟ Ιωάννης Παπαπέτρου είναι δεδομένο πως θα επωφεληθεί σημαντικά από την παρουσία του Ρικ στον πάγκο, θα προσφέρει βοήθειες στα μετόπισθεν και 8-10 ποντάκια μπροστά, θα πάρει τα ριμπάουντ του, θα κυνηγήσει στην περιφέρεια και, το σημαντικότερο, δε θα γκρινιάζει ιδιαιτέρως αν θα του ανατεθεί η βρόμικη δουλειά.\nΤη δεδομένη στιγμή, μετά την αγωνιστική πτώση του Παπανικολάου και τις αδυναμίες του Θανάση σε συγκεκριμένους τομείς του παιχνιδιού, είναι μάλλον το καλύτερο τριάρι μας.\nΕίστε έτοιμοι να τον δείτε να παίζει σταθερά στο 8;\nPower Forward: Γιάννης Αντετοκούνμπο\nΝαι, ναι, εντάξει- το ξέρουμε: οι Μπακς θα προχωρήσουν πολύ βαθιά στα playoffs φέτος και δε θα υπάρχει χρόνος για ξεκούραση μέχρι το Προολυμπιακό. Ναι, ναι, ο MVP της Λίγκας θα ετοιμάζεται τότε για supermaxσυμβόλαιο 247 εκατομμυρίων και οι υπεύθυνοι της ομάδας δεν πρόκειται να τον αφήσουν. Ναι, ναι, αν έχει κατακτήσει το πρωτάθλημα θα έχει παρελάσεις στο Μιλγουόκι κι άλλα διάφορα που θα «πέφτουν» πάνω στα ματς της Εθνικής.\nΝαι… Ναι… Όχι: οι πιθανότητες προφανέστατα δεν είναι με το μέρος μας (για την ακρίβεια, το μόνο στο οποίο ποντάρουμε είναι η επιθυμία του ίδιου του Αντετοκούνμπο να κατέβει με τα γαλανόλευκα και να παίξει στους Ολυμπιακούς), όμως αν υπάρχει ένας άνθρωπος που θα μπορούσε να ψήσει τόσο τον ίδιο όσο και ολόκληρο τον οργανισμό των Μπακς, τότε το μικρό του όνομα θα ήταν «Ρικ» και το επίθετο «Πιτίνο».\nΣίγουρα η αποστολή είναι δύσκολη, όμως αν πιστεύετε πως ο Αμερικανός δε θα δώσει μάχη και πως δεν είναι ικανός να πείσει τον οποιονδήποτε πως έξω έχει ανυπόφορη λιακάδα την στιγμή που ο Νώε έχει βγει για βόλτα με την Κιβωτό του, τότε μάλλον δεν τον ξέρετε καλά.\nΚαι αν ο Γιάννης πράγματι κατέβει, τότε κάτι μας λέει πως ο Ρικ μάλλον θα τον εκμεταλλευτεί ελαφρώς καλύτερα από το πώς (δεν) τον χρησιμοποιήσαμε στην Κίνα. Μόλις γίνει αυτό, τότε καλό θα ήταν κάποιος να κρύψει τα γυναικόπαιδα.\nΑπάνω τους, Greek Freak.\nCenter: Κώστας Κουφός\nΗ περίπτωσή του είναι ισόποσα για γέλια και για κλάματα, μιας και φέτος δεν κατέβηκε στο Παγκόσμιο καθώς… άλλαξε αριθμό τηλεφώνου, δεν τον έβρισκαν και στα mail γιατί δεν είχε καλό σήμα το ίντερνετ εκεί που σύχναζε ο 30χρονος ψηλός, δεν έφτασε και το ταχυδρομικό περιστέρι που του είχαμε στείλει- καταλαβαίνετε.\nΟ Κουφός, ωστόσο, με τον Πιτίνο θα κατέβει. Τελεία και παύλα (και σε μορφή σημείων στίξης προς αποφυγή παρεξηγήσεων: . & -).\nΟ Ρικ αρέσκεται στο να παίζει με βαρύ πεντάρι (θυμηθείτε το πόσο πολύ χρησιμοποιούσε τον Παπαγιάννη πέρυσι στον ΠΑΟ) και ο Κουφός θα έρθει για να καλύψει ένα από τα μεγαλύτερα προβλήματά μας: την άμυνα μέσα στη ρακέτα, εκεί που, για παράδειγμα, μας έκανε πλάκα το καλοκαίρι ο «υπέργηρος» Βαρεζάο.\nΣίγουρα, ο Κώστας δε δικαίωσε ποτέ τις προσδοκίες και δεν έγινε ο παικταράς που φαινόταν ότι θα γίνει, ωστόσο είναι σαφέστατα ο καλύτερος σέντερ που έχουμε στη διάθεσή μας.\nΓι’ αυτό, Κουφός.\nΕίναι τουλάχιστον βλακώδες να κωφεύει κανείς στην περίπτωσή του.\nΜε δεδομένο πως υπάρχουν παιδιά όπως ο Σλούκας, ο Παπαγιάννης, ο Θανάσης, ο Παπανικολάου, ο Μπουρούσης, ο Πρίντεζης κ.α. που σίγουρα θα πλαισιώσουν την ομάδα, το πάρα πολύ δύσκολο Προολυμπιακό παύει να είναι ανυπέρβλητο εμπόδιο.\nΗ ψυχολογία είναι τουλάχιστον το 50% της δουλειάς και η έλευση Πιτίνο έχει κάνει τους αμετανόητους φαν της Επίσημης Αγαπημένης να τρίβουν και επισήμως τα χέρια τους.\nΑν δεν μπορεί να μας στρώσει και ο Ρικ, τότε δεν υπάρχει σωτηρία. Μόνο που…\nΜόνο που υπάρχει.\nΠάμε, μωρή Ελλαδάρα.


Tι είναι το ταντρικό σεξ – e-volos\n«Mε είχε προβληματίσει για χρόνια η εικόνα που αντίκρισα κάποτε σε μια συναυλία. Mια εικοσάχρονη νεαρή ούρλιαζε δίπλα μου στις κερκίδες του γηπέδου, σε έναν παροξυσμό λαγνείας κατευθυνόμενης προς τον ροκ σταρ – “φάε με”, φώναζε, ενώ τα σάλια της έτρεχαν κυριολεκτικά από το στόμα. Nέα και εγώ τότε, προβληματίστηκα αν αυτή η κατά τη γνώμη μου φρενίτιδα ήταν μια φυσιολογική κατάσταση και η δική μου κρυάδα και απάθεια μπροστά στο είδωλο του σεξ, μια νευρωτικής φύσης ψυχρότητα. O προβληματισμός μου κράτησε χρόνια, αφού ο άκρατος φεμινισμός εκείνης της εποχής οργάνωνε τη σεξουαλικότητά μας με τον τρόπο των ανδρών :\nεγωιστικά, βιαστικά, με ελάχιστη έως καθόλου συμπόνια για το “θύμα”. H προπαγάνδα αυτή, το μόνο που μου προκάλεσε ήταν μια ακόμα μεγαλύτερη σύγχυση! Tι ήταν τελικά σωστό… να ζήσω σαν την αχαλίνωτη ηρωίδα της Φρανσουάζ Σαγκάν, χρησιμοποιώντας τους άνδρες σαν εργαλείο, ή να δημιουργήσω μια συμβατική οικογένεια με παιδιά, σύζυγο, ρουτίνα, πλήξη; Δεν έκανα τίποτα από αυτά τα δύο. Ήξερα ότι η απάντηση βρισκόταν κάπου αλλού.»\nΘα μπορούσαμε να αναγνωρίσουμε στην Tάντρα μια φιλοσοφική, αλλά και μια επιστημονική διάσταση, αφού πρώτη αποκάλυψε, πριν χιλιάδες χρόνια, αυτό που οι Mάστερ και Tζόνσον -ερευνητές γιατροί- συμπέραναν το 1966 στην πρώτη ολοκληρωμένη μελέτη της φυσιολογίας και ανατομίας της ανθρώπινης σεξουαλικής πράξης: ότι το 75% των ανδρών εκσπερματώνουν πρόωρα, ενώ το 90% των γυναικών δεν φτάνουν ποτέ στον οργασμό! Aυτός είναι και ο κύριος λόγος που οι γυναίκες είναι τόσο θυμωμένες και εκνευρισμένες, και έτσι θα παραμείνουν όσο η αρσενική φύση συνεχίζει να πολεμά, να διεκδικεί, να αναπαράγει, αλλά όχι να κάνει έρωτα. H Tάντρα ήταν μια εξέγερση για την εποχή της και παραμένει μέχρι σήμερα έτσι. Tόλμησε να αντισταθεί στον ασκητισμό, στην ιεραρχία και στην πειθαρχία του βουδισμού και του ινδουισμού και περισσότερο από όλα τόλμησε να ασχοληθεί με τη γυναίκα. H Tάντρα σού ζητάει να αποδεχτείς τον εαυτό σου όπως είναι. Nα αποδεχτείς τις επιθυμίες σου, αλλά μέσα από βαθιά ευαισθησία, με απόλυτη επίγνωση και αγάπη.\nH Tάντρα υποστηρίζει ότι η εκσπερμάτιση υπάρχει επειδή ο άνδρας πολεμάει, ακόμα και στην πιο ιερή αυτή στιγμή. Πολεμάει να αποδείξει πόσο καλός εραστής είναι, πολεμάει να αγαπηθεί. Bιάζεται να κλείσει την υπόθεση, να εκτονωθεί, να απαλλαγεί από την ένταση του νου! Στην Tάντρα ο άνδρας δεν εκσπερματώνει. Mένει μόνο στην αρχή και δεν πάει ποτέ στο τέλος, παρά μόνο για λόγους αναπαραγωγής. Συγκρατεί την ενέργεια, δεν τη διασκορπίζει, δεν τη σπαταλά. Tην κάνει πάλι ζωή και τη στρέφει μέσα του, για να εμπλουτίσει τον εαυτό του και να ικανοποιήσει τη σύντροφό του. Kαι ο άνδρας και η γυναίκα γίνονται αγάπη, γίνονται ένα. Kαι αυτός είναι ο σκοπός της Tάντρα, να μεταμορφώσει την αγάπη σε διαλογισμό, σε φώτιση και σε μυστικιστική κορύφωση.\nΘυμηθείτε ότι ο τελικός στόχος της Tάντρα είναι η ενότητα!\nTο σεξ είναι ο πιο ευχάριστος και μοναδικός τρόπος να αποκτήσει κανείς την εμπειρία της βαθιάς ένωσης, αλλά οι αρχές της Tάντρα εφαρμόζονται και στην υπόλοιπη καθημερινότητα. Tο ταντρικό ζευγάρι μοιράζεται τις σκέψεις του, τα όνειρά του, τις ελπίδες του. Δουλεύει μαζί, είτε για να φτιάξει μια καριέρα είτε για να φτιάξει έναν κήπο. Aυτό σημαίνει ότι ο θεμέλιος λίθος για μια καλή σχέση είναι η συνεργασία και η προσπάθεια γι’ αυτήν σε όλα τα επίπεδα, φυσικό, νοητικό και ψυχικό. Mην ξεχνάμε τι είπε ο πρώτος «δυτικός γκουρού» και μεγάλος στωικός φιλόσοφος Eπίκτητος γύρω στο 80 μ.X.: «H ευτυχισμένη ζωή δεν επιτυγχάνεται με το να ακολουθείς “πέντε εύκολα βήματα” ή το δόγμα κάποιας χαρισματικής φυσιογνωμίας. H ακμάζουσα ζωή εξαρτάται από την ανταπόκρισή μας, όσο καλύτερα μπορούμε, στα πράγματα που κατά μοναδικό τρόπο είναι αναγκαία για μας».\nΣτην Tάντρα, η γλώσσα του οργασμού είναι το βασικό πράγμα που πρέπει να μάθει κανείς. Aλλά ποιου οργασμού; Ασφαλώς όχι του οργασμού που προωθεί η κουλτούρα μας… ενός απλού περιφερειακού οργασμού της λεκάνης και των γεννητικών οργάνων, μιας στιγμιαίας αποφόρτισης από την τρέλα της καθημερινότητας, που δεν έχει καμιά σχέση με την ευτυχία και τη χαλάρωση. Oύτε -ακόμα περισσότερο- του οργασμού του κρεμασμένου με μανταλάκια στα περίπτερα, ούτε του προηγμένου σε εκπομπές μεγάλων τηλεοπτικών καναλιών, όπου στήθη, πολυβόλα, μπούτια, καπούλια, περίστροφα, πορνεία, φόνοι, βίτσια, όλα ανακατωμένα, συντηρούν ένα συνεχή πυρετό, μια συνεχή σωματική και ψυχική υπερένταση, μια ατέλειωτη νεύρωση. O οργασμός, όπως πρέπει να τον βιώνει κάθε φυσιολογικός άνθρωπος, δεν είναι μόνο στιγμιαία χαλάρωση, ούτε εγκεφαλική διαστροφή. Eίναι μια διαδικασία συγχώνευσης, ένα βαθύ άφημα με εμπιστοσύνη, όπου τα σώματα και οι ψυχές γίνονται ένα σε πρωτογενές επίπεδο. Eίναι αυτή η ενότητα που υπήρχε στην ενδομήτρια ζωή, στην ενότητα βρέφους και μητέρας, η οποία οδηγεί σε μια πολύ βαθιά ψυχοσωματική ηρεμία, γαλήνη και ισορροπία.\nH σεξουαλική πράξη, σύμφωνα με την Tάντρα, δεν έχει σκοπό, δεν είναι μέσον, δεν έχει παρελθόν και μέλλον. Mόνο παρόν.\n8 τα κλειδιά του ταντρικού σεξ:


ΑΠΕΣΥΡΕ ΤΗΝ ΚΑΤΑΓΓΕΛΙΑ ΓΙΑ ΤΟ Γ. ΣΑΒΒΙΔΗ Η ΠΑΕ ΑΕΛ! - Paidis.com\nΑΠΕΣΥΡΕ ΤΗΝ ΚΑΤΑΓΓΕΛΙΑ ΓΙΑ ΤΟ Γ. ΣΑΒΒΙΔΗ Η ΠΑΕ ΑΕΛ!\n03/10/2017 Paidis.com ΑΘΛΗΤΙΚΑ 0\nΑλαλούμ στην ΠΑΕ ΑΕΛ, αφού με νεώτερη ανακοίνωσή της αποσύρει την καταγγελία της εναντίον του γιου του μεγαλομετόχου της ΠΑΕ ΠΑΟΚ Γ. Σαββίδη, αφού όπως παραδέχεται σε νεότερη ανακοίνωση ο συγκεκριμένος δεν ήταν καν στο γήπεδο!\nΣε νέα ανακοίνωση, όπου επισημαίνεται και η μεροληπτική στάση μερίδας του τύπου Αθηνών και Θεσσαλονίκης που δεν δημοσίευσαν την απάντηση της ΠΑΕ ΑΕΛ στον ΠΣΑΠ που στάθηκε στο πλευρό του Ελ Καντουρί μετά το επεισόδιο με τον Α. Κούγια, η ΠΑΕ αναφέρει τα εξής:\nΗ ΠΑΕ ΑΕΛ έχει εκπλαγεί με τη στάση όλου του γραπτού αθλητικού τύπου Αθηνών και Θεσσαλονίκης, που ενώ χθες δημοσίευσαν την μεροληπτική και όχι αντικειμενική ανακοίνωση του ΠΣΑΠ υπέρ του Ελ Καντουρί, σήμερα εξαφάνισαν παντελώς την απάντηση – ανακοίνωση του κ. Κούγια, η οποία περιείχε και πολύ σημαντικά στοιχεία για το πως και από ποιούς διοικείται ο ΠΣΑΠ (η ανακοίνωση – απάντηση είναι αναρτημένη στο site της ΠΑΕ ΑΕΛ για όποιον ενδιαφέρεται).\n2. Η ΠΑΕ ΑΕΛ δεν θα κάνει τελικά καταγγελία κατά του Γεωργίου Σαββίδη, καθώς πληροφορηθήκαμε ότι πράγματι δεν ήταν στο γήπεδο.\nΣτο γήπεδο ήταν ο Νίκος Σαββίδης, ο οποίος φιλοξενήθηκε σε 3 σουίτες 12 ατόμων η κάθε μια με τους καλεσμένους του, οι οποίοι απέφυγαν να δώσουν στοιχεία ταυτότητας.\nΗ σύγχυση προκλήθηκε από το αίτημα της ΠΑΕ ΠΑΟΚ να φιλοξενηθεί ο υιός Σαββίδης και τη συμπεριφορά αυτών των φιλοξενουμένων στις σουίτες κατήγγειλαν οι οπαδοί μας.\nΑλήθεια μήπως θα έπρεπε οι υπεύθυνοι να έχουν καλύτερη ενημέρωση πριν προχωρήσουν σε επίσημες καταγγελίες και εν πάση περιπτώσει πως μπορούν να αξιώνουν σοβαρής αντιμετώπισης όταν καταγγέλλουν άνθρωπο που βρισκόταν χιλιόμετρα μακριά από το γήπεδο για ανάρμοστη συμπεριφορά σε βάρος Λαρισαίων φιλάθλων;\nΕΦΑΡΜΟΣΤΕ ΤΗΝ ΙΣΟΝΟΜΙΑ, ΔΩΣΤΕ ΑΜΕΣΑ ΛΥΣΗ ΣΤΗ ΛΕΙΤΟΥΡΓΙΑ ΤΩΝ ΕΠΑΛ\nΌΛΟΙ ΟΙ ΜΑΘΗΤΕΣ ΕΧΟΥΝ ΔΙΚΑΙΩΜΑ ΣΤΗ ΜΟΡΦΩΣΗ


Η εορτή του Αγίου Πνεύματος στο ναό της Αγίας Τριάδας του Ληξουρίου - KEFALONITIS | Το online περιοδικό για την Κεφαλονιά\nΌπως η εορτή των Θεοφανείων κλείνει τις εορτές του Δωδεκαημέρου, έτσι και η εορτή της Πεντηκοστής κλείνει τις πασχαλινές εορτές. Μάλιστα, θα μπορούσαν να γραφτούν πολλά για τις ευχές της Γονυκλισίας, που είναι ευχές του ασματικού Εσπερινού και που σώθηκαν από παλιά, μέσα στα έντυπα λειτουργικά βιβλία της Εκκλησίας μας.\nΤην άλλη μέρα από την Πεντηκοστή, η οποία είναι γενέθλια ημέρα της Εκκλησίας, η Εκκλησία μας τιμά το Άγιο Πνεύμα το τρίτο πρόσωπο της Αγίας Τριάδος, το ζωοποιόν και ομοούσιον τω Πατρί και τω Υιώ.\nΈνας ναός που γιορτάζει την ημέρα αυτή, είναι και της Αγίας Τριάδας στο Ληξούρι. Βρίσκεται στα νότια της πόλης, στη συνοικία Δεμπονεράτα, είναι αρκετά μεγάλος σε όγκο, μετασεισμικός στο κτίσμα του και έχει χαμηλό καμπαναριό. Ο ναός είναι προσανατολισμένος από τα βόρεια προς νότια, όπως ήταν και ο προσεισμικός. Αξίζει να αναφερθεί πως μετά το σεισμό του 1953, η προσφορά του ζεύγους, του Σπύρου και της Φωφώς Μάντουκα, για να ξανακτισθεί ο ναός, ήταν τεράστια. Επίσης, ο ναός διατηρεί στο εσωτερικό του, πολλά από τα παλιά στοιχεία του, το τέμπλο και τους θρόνους, καθώς και τις εικόνες του, που οι περισσότερες αποτελούν έργα του Κεφαλονίτη αγιογράφου Γεράσιμου Κόκκινου.\nΤο φετινό πανηγύρι έγινε με λαμπρότητα και κατάνυξη. Οι επίτροποι, Γεράσιμος Βάλσαμος, Ανδρέας Σταματελάτος, Γεράσιμος Μεσσάρης είχαν μεριμνήσει για ότι καλύτερο, και για ότι θα μπορούσε να προκύψει, ώστε να δοθεί λύση αμέσως.\nΣτο κέντρο του ναού ήταν τοποθετημένη η εικόνα της Αγίας Τριάδας μέσα σε λουλούδια και σε κεριά καθώς και στο πίσω μέρος ήταν οι αρτοκλασίες και τα σπερνά της εορτής. Στα θωράκια του ξυλόγλυπτου παλιού τέμπλου, μεγάλα βάζα με άσπρα γαρίφαλα και πρασινάδες με μπουμπουκάκι άσπρο, κοσμούσαν εναρμονισμένα το όλο σύνολο. Τα λουλούδια και τον στολισμό κάθε χρονιά επιμελείται με πολύ μεράκι, η Σταυρούλα Ζερζού. Η φωταψία περισσή και ο ήχος από την μικροφωνική εγκατάσταση γλυκύτατος, χωρίς βουητό και προβλήματα. Οι επίτροποι τα είχαν όλα φροντισμένα και τακτοποιημένα όπως πάντα στο πανηγύρι τους.\nΤην ιερά πανήγυρη κόσμησαν οι κληρικοί: ο πανοσιολογιότατος Σπύρος Φωτεινάτος, οι ιερείς, Κουμάτος Χαράλαμπος, Χαράλαμπος Μαρκέτος, Διονύσιος Δρακονταειδής Ιωάννης Φραγκισκάτος και ο διάκονος Νικόλας Θεοφιλάτος. Μεστός και θεολογικός ήταν ο λόγος για την Αγία Τριάδα και το Άγιο Πνεύμα των: Πανοσιολογιότατου Σπύρου Φωτεινάτου και του ιερέα Χαράλαμπου Μαρκέτου, που με καθάρια φωνή και έκφραση χωρίς να κουράσουν μας έδωσαν το μήνυμα της εορτής.\nH όλη εκκλησιαστική ατμόσφαιρα της πανήγυρης ήταν η υπέροχη ψαλτική από την παρέα του εξαίρετου Νίκου Βάλσαμου. Πιστός στην ενορία του ο Νίκος Βάλσαμος, έρχεται όπου και να βρίσκεται μακριά για να τιμήσει το πανηγύρι της γειτονιάς του, τον ναό της Αγίας Τριάδας, και που τόσα πολλά τον δένουν με αυτόν. Η παρέα του τόσο στον Εσπερινό της εορτής όσο και στη Θεία Λειτουργία της άλλη μέρας, έψαλλε κάτω από την καθοδήγησή του με μπροστάρη αυτόν και μάλιστα ύμνους με κεφαλονίτικο ιδίωμα του νησιού μας.\nΠροσεγμένα τα κρεσέντα και τα μπάσα, άλλοτε στεντόρια και άλλοτε πιανίσιμα, χωρίς να ξεφεύγουν από τη μελωδία, έδωσαν μια νότα κεφαλλονίτικου πανηγυριού.\nΑξίζουν πολλά μπράβο σε όλους τους χορωδούς ψάλτες και ιδίως στον μαέστρο τους, τον Νίκο τον Βάλσαμο για την καταπληκτική παρουσία του και δουλειά του.\nΕίναι αλήθεια, ότι πέρα από το θρησκευτικό μέρος κάθε εορτής εκείνο που «γράφει και μένει στη μνήμη», είναι η καλή ψαλτική και η λαμπρή παρουσία της ψαλτικής χορωδίας.\nΤέτοια, με καλές αξιώσεις, ήταν και η παραπάνω ψαλτική παρέα του Βάλσαμου που πιστεύω ότι μας άφησε κατά κοινή ομολογία άριστες εντυπώσεις.\nΌλα κύλησαν καλά σε αυτή την ιερά πανήγυρη, βέβαια η απουσία του μητροπολίτη μας κου κου Σπυρίδωνα, ήταν αισθητή, λόγω που βρισκόταν στην εν χηρεία Μητρόπολη της Λευκάδα, για το μεγάλο πανηγύρι της Φανερωμένης.\nΠαρόλα αυτά η παρουσία του πανοσιολογιότατου Σπύρου Φωτεινάτου, ήταν γλυκύτατη και επιβλητική χωρίς εξάρσεις και υπερβολές.\nΕκείνο που λείπει χρόνια τώρα από αυτό το πανηγύρι, μάλιστα από πριν το σεισμό του 1953, είναι οι φωτιές που γίνονταν παλιά, μετά την παράκληση ανήμερα της εορτής. Έχουν σωθεί σημαντικές αναφορές για τις φωτιές της Αγίας Τριάδας, που πιθανόν να σταμάτησαν στη δεκαετία του 30. Πέρασαν δε στο πανηγύρι της Παναγίας της Περλιγγούς στο Ληξούρι και διατηρούνται έως σήμερα στο πανηγύρι της Κοιμήσεως της Θεοτόκου.\nΜακάρι να διατηρούνται αυτές οι θρησκευτικές εκδηλώσεις και ιερές πανηγύρεις με χαραχτήρα κεφαλονίτικο, για να έχουμε δική μας ταυτότητα.\nΠερισσότερα σε αυτή την κατηγορία: « Η εορτή της Σταυροπροσκυνησης στην Ι.Μ. Εσταυρωμένου Πεσσάδας Η εορτή & η λιτανεία του Αγ. Χαραλάμπους στο Ληξούρι (10 Φεβρουαρίου) »


γλόμπινγκ: Μερικά πολιτικά ζητήματα\nΤι έδειξε το πρόσφατο ναυάγιο των διαπραγματεύσεων του Γιούρογκρουπ ;\nΑυτό που λέει μια ζωή τώρα το ΚΚΕ, δηλαδή ότι πρόκειται για μια λυκοσυμμαχία !\nΠοιο άλλο ελληνικό κόμμα είναι ενάντια στην Ε.Ε. και το ΝΑΤΟ ;\nΌλα τα άλλα κόμματα πλην ΚΚΕ, με τον έναν ή τον άλλο τρόπο, είναι υπέρ !\nΓιατί τα Μονοπώλια να δώσουν πίσω στους εργαζόμενους ό,τι απέσπασαν από αυτούς μέσω διαπραγματεύσεων ;\nΟ μόνος τρόπος, δεν είναι πάλι … διαπραγματεύσεις, αλλά με αλλαγή Τάξης στην εξουσία, με βίαιη ανατροπή της εξουσίας τους !\nΣε τι αποβλέπουν όσοι καλούν το ΚΚΕ να συναινέσει σε μια κυβέρνηση διαχείρισης του καπιταλιστικού συστήματος ;\nΠροφανώς ξέρουν πολύ καλά ότι αυτό θα ισοδυναμούσε με ξεπούλημα της ιδεολογίας του, της ίδιας της ύπαρξής του, θα έπαυε να λέγεται και να είναι Κομμουνιστικό Κόμμα !\nΜια συμμετοχή του ΚΚΕ σε κυβέρνηση με κορμό τον ΣΥΡΙΖΑ θα ισοδυναμούσε με πολιτική αυτοκτονία ;\nΤο ΚΚΕ αν θέλει να αυτοκτονήσει πολιτικά, μπορεί να το κάνει και … μόνο του, δεν χρειάζεται την … βοήθεια του ΣΥΡΙΖΑ !\nΕίναι αλήθεια αυτό που αρκετοί, κυρίως από τον οπορτουνιστικό χώρο, προβάλλουν τώρα τελευταία, ως σύνθημα του Λένιν, «όλη η εξουσία στα Σοβιέτ» ;\nΒέβαια, καλό είναι που διαβάζουν Λένιν, αν και πρέπει ο αναγνώστης να γνωρίζει ότι όταν χρησιμοποιείται η μισή αλήθεια, αυτό είναι χειρότερο κι απ΄το μεγαλύτερο ψέμα.\nΤο σύνθημα αυτό, πράγματι το πρόβαλε ο Λένιν, αλλά πολύ γρήγορα αντικαταστάθηκε από το «Σοσιαλιστική επανάσταση, Ένοπλη εξέγερση» !\nΈτσι, οδηγήθηκαν οι Μπολσεβίκοι στη Οχτωβριανή Επανάσταση !\nΠόσο απηχεί την πραγματικότητα η θεωρία των «ενδιάμεσων σταδίων» ;\nΊσως μια παλιότερη εποχή, κυρίως πριν τις ανατροπές του ΄89-΄91, να μπορούσε να γίνεται αποδεκτή, λόγω απειρίας, ακόμα και από μια σειρά ΚΚ.\nΣήμερα όμως, με όλη την συσσωρευμένη πείρα που έχουμε αποκτήσει, μια τέτοια θεωρία, δηλαδή ότι υπάρχει πολιτικοκοινωνικό σύστημα ανάμεσα στον σοσιαλισμό και τον καπιταλισμό απορρίπτεται με πολιτικά αλλά και επιστημονικά επιχειρήματα.\nΤο ΚΚΕ την απορρίπτει και έχει ήδη στοιχειοθετήσει αυτήν την πεποίθησή του ακόμα από το 15ο Συνέδριο.\nΠοιο είναι το κριτήριο που βαραίνει όταν αναφερόμαστε στα διάφορα συστήματα ;\nΓια το θέμα, έχουν ήδη γραφτεί τόμοι ολόκληροι.\nΕμείς, εδώ, μπορούμε με μια λέξη να δώσουμε την οφειλόμενη απάντηση:\n- Τα Μονοπώλια !\nΑυτό είναι το κριτήριο !\nΤα Μονοπώλια είναι αυτά που γεννάν το σύστημα που τα εξυπηρετεί και τα υπηρετεί, είτε αυτό λέγεται αστική δημοκρατία, είτε φασισμός, είτε δικτατορία !\nΤα διάφορα κόμματα, που αποτελούν το πολιτικό προσωπικό τω Μονοπωλίων, παίρνουν και ανάλογες ονομαστικές εκφράσεις.\nΑυτό ακριβώς οφείλει η Εργατική Τάξη να αμφισβητήσει : Τα Μονοπώλια !\nΤο ΚΚΕ από το 15ο Συνέδριό του έκφρασε αυτήν την κατεύθυνση με το Αντιμονοπωλιακό Μέτωπο που πρότεινε !\nΜόνο ένα Μέτωπο με αυτό το χαρακτηριστικό γνώρισμα μπορεί να αντιμετωπίσει όλους τους μηχανισμούς της αστικής εξουσία και των κομμάτων της, είτε αυτά είναι «δημοκρατικά» σαν τη ΝΔ ή τον ΣΥΡΙΖΑ, είτε αυτά είναι φασιστικά !\nΠρέπει να πάρουμε μέρος στα λεγόμενα αντιφασιστικά Μέτωπα ;\nΤο ζήτημα είναι, αν αυτά τα Μέτωπα αντιμετωπίζουν στη ρίζα τους το ζήτημα της εξουσίας.\nΑν δηλαδή αυτά τα Μέτωπα, θέλουν να διατηρήσουν την αστική δημοκρατία ή βάζουν ως άμεσο στόχο την αντικατάστασή της με την σοσιαλιστική.\nΤο παράδειγμα της Γαλλίας όπου για να μην βγει ο Λεπέν, εξέλεξαν μια άλλη έκφραση της αστικής τάξης, δείχνει πως πρέπει να είναι προσανατολισμένο το λαϊκό κίνημα !\nΗ θεωρία του μικρότερου κακού, δεν ταιριάζει !\nΈχοντας ως προοπτική τον Σοσιαλισμό, παραιτούμαστε από την καθημερινότητα ;\nΣαφώς και όχι !\nΆλλωστε, οι συνεχείς Προτάσεις Νόμου που καταθέτει κάθε λίγο το ΚΚΕ για μια σειρά προβλήματα που αντιμετωπίζουν οι εργαζόμενοι, όπως για τα δάνεια ή την κατάργηση των Μνημονίων, δείχνουν ακριβώς το αντίθετο.\nΜε μια ειδοποιός διαφορά :\n- Δένουμε τα καθημερινά προβλήματα με την προοπτική του Σοσιαλισμού !\nΠροωθώντας σε όλη την Ελλάδα, τις Λαϊκές Επιτροπές που αποτελούν γνήσια φύτρα του Νέου Κόσμου !\nΠροωθώντας την ιδέα της Αντιμονοπωλιακής Λαϊκής Συμμαχίας, ως την μοναδική οριστική λύση !\nΑναρτήθηκε από faros στις 12:35 π.μ.\nΑνώνυμος Τρί Νοε 27, 02:24:00 π.μ. EET\nΕγώ πάντως θα ήθελα πάρα πολύ, να βρεθεί έστω κι ένας(!), να μου πει τι διάολο εννοεί μ' αυτό το ενδιάμεσο στάδιο ανάμεσα στον καπιταλισμό και το σοσιαλισμό.\nΔεν έχει βρεθεί κανείς, που να μην έχει κρύψει την ουρά στα σκέλια, όταν τον ρωτάω πώς είναι αυτό το ενδιάμεσο στάδιο.\nΚαι πώς να μη βάλει την ουρά στα σκέλια; Αφού ΔΕΝ ΥΠΑΡΧΕΙ ενδιάμεσο στάδιο.\nΣτο τέλος ομολογεί ότι δεν πιστεύει στο σοσιαλισμό-κομμουνισμό...\nΤ' ομολογεί γιατί έχει μπροστά του έναν άνθρωπο που δεν είναι αφελής ή ανυποψίασατος.\nΠου ξέρει ότι,\nολίγος καπιταλισμός και ολίγος δήθεν σοσιαλισμός (δηλαδή κάποιες κρατικές επιχειρήσεις ή μετοχοποιημένες,σε μικρομετόχους), είναι καραμπινάτος καπιταλισμός.\nΚι είναι καπιταλισμός γιατί παραμένουν οι σχέσεις εργασίας κατά τις οποίες υπάρχουν αφέντες και δούλοι. Καπιταλιστές και εκμεταλλευόμενοι απ' τους καπιταλιστές.\nΠαραμένουν δηλαδή στην εξουσία τα μονοπώλια. Οι μεγάλες καπιταλιστικές επιχειρήσεις.\nΆρα, παραμένει η κλοπή τής υπεραξίας των εργατών και των άλλων εργαζομένων.\nΣυνεπώς, αυτοί που το ισχυρίζονται, όταν παραμυθιάζουν τους ανυποψίαστους, ψεύδονται συνειδητά.\nΞέρουν ότι δεν υπάχει ...τρίτος δρόμος. Επομένως δεν έχουν αυταπάτες.\nΕίναι ταγμένοι με το κεφάλαιο κι όχι με τους εργάτες.\nfaros Τρί Νοε 27, 08:46:00 π.μ. EET\nrevoltanergosafragos: Φυσικά και δεν υπάρχει ...\nΤο χρησιμοποιούν οι κάθε λογής οπορτουνιστές για να δικαιολογήσουν την απόφασή τους να στηρίξουν τον καπιταλισμό - στην ουσία !


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: Άλλο πάλι κι αυτό - Ο Πειραιώς Σεραφείμ διώχνει τρόφιμους από το Γηροκομείο\nΆλλο πάλι κι αυτό - Ο Πειραιώς Σεραφείμ διώχνει τρόφιμους από το Γηροκομείο\nΑυτές τις ημέρες, συζητιέται έντονα η «απόφαση του Μητροπολίτη Πειραιώς να δώσει τελεσίγραφο σε τρόφιμους του Γηροκομείου να το εγκαταλείψουν, επειδή καπνίζουν». Θαήμασταν μαζί του αν το πρόβλημα ήταν για τους εσωτερικούς χώρους, όμως από ό,τι φαίνεται, θα εκδιωχθούν ακόμα και όσοι καπνίζουν σε εξωτερικούς, ανοιχτούς χώρους.\nΓράφει ο Νίκος Σταθούλης:\nΟ Σεραφείμ Πειραιώς διώχνει από το γηροκομείο Πειραιά, 32 τρόφιμους γεροντάκια από 75 έως 93 ετών επειδή είναι καπνιστές. Είναι σκληρό να βλέπεις ένα γεροντάκι 93 χρόνων, φτωχό, να κλαίει γιατί δεν έχει που να μείνει.\nO αντικαπνιστικός νόμος για τους κλειστούς δημόσιους χώρους ΠΡΕΠΕΙ να εφαρμοστεί πανελλαδικά, και δεν εφαρμόζεται ούτε στο ελάχιστο. Είναι στα αλήθεια όμως ανθρωπιστική και κυρίως Χριστιανική λύση το να πεταχτούν στο δρόμο δεκάδες ηλικιωμένοι πένητες (φτωχοί); Και θα έδιωχνε πραγματικά ο Μητροπολίτης Σεραφείμ κόσμο από το Γηροκομείο επειδή κάπνισαν τσιγάρο στην αυλή;\nΤο LIFO.gr επικοινώνησε με το Γηροκομείο Πειραιώς από προχτές Παρασκευή, ζητώντας την άποψη των υπευθύνων του, καθώς και κάποιο σχόλιο για τα δημοσιεύματα σχετικά με την εκδίωξη των ηλικιωμένων καπνιστών, αλλά μέχρι στιγμής δε λάβαμε απάντηση. Εννοείται πως εφόσον μας έρθει σχόλιο ή απάντηση από το Γηροκομείο, θα το αναρτήσουμε άμεσα στο παρόν ποστ...


Θανατηφόρες μαχαιριές... - Viannitika.gr\nΣυγκλονίζει η υπόθεση της δολοφονίας ενός 59χρονου άνδρα, το βράδυ της Κυριακής στην περιοχή της Νέας Αλικαρνασσού στο Ηράκλειο, από το χέρι της 31χρονης πρώην συζύγου του, όπως φέρεται να παραδέχθηκε η ίδια.\nΤο νέο αυτό αιματηρό περιστατικό καταγράφηκε σε μικρή απόσταση από το Κέντρο Αστέγων. Εκεί ο άνδρας που δέχτηκε πολλαπλά χτυπήματα με μαχαίρι, έπεσε αιμόφυρτος.\nΣτο σημείο έφτασε άμεσα ασθενοφόρο του ΕΚΑΒ, με τους άνδρες του κλιμακίου του Κέντρου Άμεσης Βοήθειας να παραλαμβάνουν τον βαριά τραυματισμένο, ο οποίος αιμορραγούσε ακατάσχετα. Το θύμα ήταν ακόμη στη ζωή όταν πέρασε την πόρτα του χειρουργείου, ωστόσο από τα χτυπήματα είχε τραυματιστεί κάποιο ζωτικό όργανο, κάτι που αποδείχθηκε καθοριστικό στην μοιραία κατάληξη.\nΣε ότι έχει να κάνει με τις σχέσεις των δύο πρωταγωνιστών, οι πρώτες ανεπιβεβαίωτες πληροφορίες, κάνουν λόγο για την προβληματική τους συνύπαρξη ως ζευγάρι. Είχαν αποκτήσει μάλιστα δύο παιδιά, ενώ το θύμα είχε άλλη μια κόρη από προηγούμενο γάμο.\nΑξίζει να σημειωθεί, πως το πρώην ανδρόγυνο δεν ήταν άγνωστο στις αρχές, αφού ήταν και οι δύο χρήστες ναρκωτικών.\nΑπό την Ελληνική Αστυνομία εκδόθηκε μάλιστα και σχετικό δελτίο Τύπου το οποίο αναφέρει τα εξής:\n«Συνελήφθη, χθες (13.10.2019) το βράδυ στο Ηράκλειο από αστυνομικούς της Ομάδας Δίκυκλης Αστυνόμευσης (ΔΙ.ΑΣ.) του Τμήματος Άμεσης Δράσης Ηρακλείου, 31χρονη ημεδαπή κατηγορούμενη για ανθρωποκτονία 59χρονου ημεδαπού.\nΗ προανάκριση διενεργείται από την Υποδιεύθυνση Ασφάλειας Ηρακλείου ενώ η συλληφθείσα με την σε βάρος της σχηματισθείσα δικογραφία θα οδηγηθεί στον Εισαγγελέα Πλημμελειοδικών Ηρακλείου»


Ο ΕΟΡΤΑΣΜΟΣ ΤΟΥ ΑΓΙΟΥ ΜΕΓΑΛΟΜΑΡΤΥΡΟΣ ΓΕΩΡΓΙΟΥ ΤΟΥ ΤΡΟΠΑΙΟΦΟΡΟΥ – ΙΕΡΑ ΜΗΤΡΟΠΟΛΙΣ ΚΑΡΠΕΝΗΣΙΟΥ\n21 Απριλίου 2020ΑΝΑΡΤΗΣΕΙΣ\nΑγαπητοί μου αδερφοί, Χριστός Ανέστη!\nΜεταξύ των εορτών της Αναστασίμου περιόδου που διανύουμε, είναι και η εορτή του Αγίου ενδόξου Μεγαλομάρτυρος Γεωργίου του Τροπαιοφόρου, η οποία συμπίπτει εφέτος και με την εορτή του Αγίου Νεομάρτυρος Μιχαήλ του εκ Γρανίτσης.\nΘα χρησιμοποιήσω για πολλοστή φορά τη φράση “τα ανθρώπινα ματαιώνουν τα θεία ” κι αυτό γιατί η παράταση των μέτρων λόγω κορονοϊού, μας στερεί τη δυνατότητα πανηγυρικού εορτασμού των αγίων μας. Ως εκ τούτου, οι εορτασμοί θα γίνουν όπως και οι ακολουθίες της Μεγάλης Εβδομάδος.\nΗ δυσκολία για μένα προσωπικά γίνεται ακόμη μεγαλύτερη, λόγω της ονομαστικής μου εορτής. Με λύπη, σας γνωρίζω το ότι δε θα δεχθώ τις ευχές σας, όπως άλλες χρονιές στο Επισκοπείο. Ζητώ όμως τις θερμές προσευχές σας προς τον πανάγαθο Θεό μας. Κι αυτό, για να μην αισθανθώ μόνος τελώντας τον εσπερινό του Αγίου την παραμονή και το πρωί τον Όρθρο και τη Θεία Λειτουργία, καθώς μέσα στο ναό, θα είναι ο αυστηρά απαιτούμενος αριθμός ανθρώπων. Κατ’ οικονομία, κατά τη διάρκεια των ιερών ακολουθιών, θα δεχθώ ευχές μόνο όσων κληρικών το επιθυμούν, οι οποίοι θα έρχονται για λίγο και θα αποχωρούν στη συνέχεια.\nΕύχομαι σε όλους τη Χάρη του Αγίου και Τριαδικού Θεού μας, την Χαρά της Αναστάσεως και τις συνεχείς πρεσβείες των Αγίων μας.\nΜε ευγνώμονα προς όλους σας αισθήματα.\nΔυο λόγια για τους εορταζομένους αγίους.\nO Άγιος Μιχαήλ, καταγόταν από το χωριό Γρανίτσα Αγράφων. Γονείς του ήταν ο ευσεβής Δημήτριος και η ενάρετη Σωτήρα, οι οποίοι ανέθρεψαν τον Μιχαήλ «εν παιδεία και νουθεσία Κυρίου». Μετά τον θάνατο του πατέρα του έφυγε στη Θεσσαλονίκη, όπου εξάσκησε το επάγγελμα του αρτοποιού, όλα δε τα χρήματα του τα μοίραζε στους πτωχούς και αδύνατους αδελφούς του.\nΟ Άγιος Γεώργιος. Από τους δημοφιλέστερους Αγίους σε όλο τον χριστιανικό κόσμο. Ονομάζεται, επίσης, Μεγαλομάρτυς και Τροπαιοφόρος. Ειδικά στη χώρα μας, δεν υπάρχει περιοχή που να μην έχει εξωκλήσι ή εκκλησία αφιερωμένη στη μνήμη του, ενώ το όνομα Γεώργιος είναι από τα πλέον συνηθισμένα.\nΆγιοι του Θεού πρεσβεύσατε υπέρ ημών!!!


Baldwin – Η ιστορία επαναλαμβάνεται: Πριν 27 χρόνια σκοτώθηκε ο Brandon Lee στα γυρίσματα του The Crow\nLifestyle 23 Οκτωβρίου 2021\t@Athens\nΟ Alec Baldwin πυροβόλησε και σκότωσε κατά λάθος γυναίκα κατά τη διάρκεια των γυρισμάτων, όταν γύριζε μια σκηνή για τη νέα του ταινία «Rust», η οποία παράγεται για λογαριασμό του Netflix, όπου έπρεπε να πυροβολήσει με ένα όπλο με άσφαιρα.\nΩστόσο, το όπλο εκπυρσοκρότησε και η σφαίρα χτύπησε δύο άτομα στο σετ, τη 42χρονη διευθύντρια φωτογραφίας και τον σκηνοθέτη και σεναριογράφο της ταινίας, Τζόελ Σόουζα. Σύμφωνα με το BBC, η γυναίκα μεταφέρθηκε στο νοσοκομείο αλλά υπέκυψε στα τραύματά της, ενώ ένα ακόμα άτομο τραυματίστηκε επίσης σοβαρά και νοσηλεύεται σε ΜΕΘ.\nΤο 1993, ο 28χρονος ηθοποιός Brandon Lee ο γιος του Bruce Lee, σκοτώθηκε κατά τη διάρκεια των γυρισμάτων της ταινίας The Crow.\nΚατά τη διάρκεια των γυρισμάτων, ο πρωταγωνιστής Eric τον οποίο υποδυόταν ο Lee, πυροβολείται από τον Funboy. Σε αυτή την σκηνή ο Lee πυροβολήθηκε πραγματικά… Το όπλο υποτίθεται ότι είχε γεμιστεί με άσφαιρα, αλλά στην αυτοψία βρέθηκε μια σφαίρα σφηνωμένη κοντά στην σπονδυλική του στήλη.\nΠως έγινε το δυστύχημα με θύμα τον Brandon Lee\nΉταν μία από τις τελευταίες σκηνές, όταν ο ηθοποιός, ο οποίος υποδύονταν τον “κακό”, πυροβόλησε τον Μπράντον στην κοιλιά. Για κάποια λεπτά ουδείς είχε καταλάβει ότι τραυματίστηκε στα αλήθεια, όμως λίγο μετά είδαν ότι αιμορραγούσε. Τον μετέφεραν εσπευσμένα στο νοσοκομείο, όπου και άφησε την τελευταία του πνοή.\nΝα σημειωθεί πως τα όπλα που χρησιμοποιούνται στις ταινίες, είναι αληθινά αλλά συνήθως ρίχνουν άσφαιρα, ή άδεια φυσίγγια με μια ειδική σκόνη που προκαλεί το εφέ ενός αληθινού πυροβολισμού.\nΟι θεωρίες συνωμοσίας για το θάνατο του Brandon Lee\nΣύμφωνα με τις δημοφιλείς θεωρίες συνωμοσίας, ο θάνατος του Μπράντον Λι ήταν μία καλοστημένη δολοφονία. Μάλιστα, η μητέρα του, Λίντα, κατέθεσε αγωγή εναντίον της εταιρείας παραγωγής και ονόμασε 13 άτομα ως υπαίτια για τον άδικο και πρόωρο θάνατο του γιου της.\nΤο γεγονός ότι το περιστατικό δεν έφτασε ποτέ στα δικαστήρια πυροδότησε μία σειρά από σενάρια. Το κύριο επιχείρημα ήταν πως το όπλο που πυροβόλησε τον Μπράντον Λι δεν εξετάστηκε από εμπειρογνώμονα, αλλά μόνο από την αστυνομία.\nΠερισσότερα σε αυτή την κατηγορία: « «Έψαχνα να βρω πέντε ευρώ, βούλιαξα στην κατάθλιψη αλλά δεν ήθελα να πεθάνω»\tΑθήνα: Πέντε μουσεία που αξίζει να επισκεφθείτε το Σαββατοκύριακο »


Διαβάστε στα «Μετέωρα» που κυκλοφορούν: Πληθαίνουν στην πόλη τα κενά καταστήματα – ΤΡΙΚΚΗPress – Τα νέα των Τρικάλων\nΔιαβάστε στα «Μετέωρα» που κυκλοφορούν: Πληθαίνουν στην πόλη τα κενά καταστήματα Reviewed by Momizat on Σεπ 30 . Με κύριο θέμα τα πολλά ξενοίκιαστα καταστήματα που υπάρχουν στην Καλαμπάκα κυκλοφορεί σήμερα η εφημερίδα «Τα Μετέωρα». Όπως αναφέρεται στην έρευνα της εφ Με κύριο θέμα τα πολλά ξενοίκιαστα καταστήματα που υπάρχουν στην Καλαμπάκα κυκλοφορεί σήμερα η εφημερίδα «Τα Μετέωρα». Όπως αναφέρεται στην έρευνα της εφ Rating: 0\nΔιαβάστε στα «Μετέωρα» που κυκλοφορούν: Πληθαίνουν στην πόλη τα κενά καταστήματα\nΜε κύριο θέμα τα πολλά ξενοίκιαστα καταστήματα που υπάρχουν στην Καλαμπάκα κυκλοφορεί σήμερα η εφημερίδα «Τα Μετέωρα». Όπως αναφέρεται στην έρευνα της εφημερίδας, το 30% των διαθέσιμων επαγγελματικών στεγών είναι ξενοίκιαστο, καθώς από τις 500 περίπου που υπάρχουν στην Καλαμπάκα, έχουν μείνει αδιάθετες οι 140.\nΣτον χαρακτήρα των Ελλήνω, όπως περιγράφονται στην ενδέκατη έκδοση της εγκυκλοπαίδειας Brittanica του 1910 αναφέρεται στο άρθρο του ο Εκδότης Νικόλαος Βασ. Μπακόλας, ενώ όπως πάντα, στην εφημερίδα θα διαβάσετε αναλυτικά ρεπορτάζ για όλα τα σημαντικά γεγονότα της εβδομάδας.\nΣτις απόψεις φιλοξενούνται οι: Χρήστος Γκερέκος, Νίκος Κατοίκος, Αρχιμ. Πολύκαρπος Βενέτης, Βασιλική Δ. Μίχου, Βασίλης Αγγέλης, Δημήτρης Γκανούλης, Εύμαιος, Χρήστος Αθ. Πίσσας, Δημήτριος Λιάος, Θωμάς Χ.Ε. Γκιάτας και Χρήστος Τσίτσαρης.\nΟ Εφημέριος Διάβας, Πρωτοπρεσβύτερος π. Φώτιος Βούρλας, αναφέρεται σε τρεις άγνωστους Νεομάρτυρες του τόπου μας, τον Πολύζο από τη Διάβα, τον παπα-Κώστα από την Περιστέρα και τον Αθανάσιο από τη Θεόπετρα.\nΣτις συνταγές της Μαρίας Ζαΐμη-Περγαντή αυτή την εβδομάδα κέικ αμυγδάλου με χυμό λεμονιού.\nΣτο δισέλιδο Υγεία & Ομορφιά θα διαβάσετε τα εξής θέματα: Αντιγριπικός εμβολιασμός (Αλέξανδρος Καλκάνης – Στρατιωτικός Ιατρός, Πνευμονολόγος),\nΓνωρίζω την επιδερμίδα μου – Β΄ μέρος (Φανή Λουτριώτη-Ζησοπούλου, Αισθητικός), Γυμναστική για παιδιά (Παναγιώτης Κανδύλης – Πτυχιούχος ΤΕΦΑΑ), Ροή της ομιλίας και πώς αυτή διαταράσσεται όταν διακόπτουμε το παιδί (Δήμητρα Π. Δημητράκη – Λογοθεραπεύτρια), Φθινόπωρο: Η τέλεια εποχή για ανανέωση (Βιβή Σινάνη – Αισθητικός), Προλαβαίνοντας τη δημιουργία Μαθησιακών δυσκολιών από το Νηπιαγωγείο – Γ΄ μέρος (Μαρίνα Αθ. Καραθανάση – Λογοθεραπεύτρια), Οι ευεργετικές ιδιότητες του Ελληνικού καφέ στην άνοια (Βασιλική Κέφου, Διαιτολόγος – Διατροφολόγος).\nΣτο εξασέλιδο αθλητικό ένθετο θα βρείτε αναλυτικά ρεπορτάζ για όλους τους αγώνες του Ερασιτεχνικού ποδοσφαίρου, καθώς και για τους αγώνες του κυπέλλου της ΕΠΣΤ.


Η ένωση των ψηφίδων - Ελληνική καινοτομία\nΗ ένωση των ψηφίδων\nΚάθε ψηφίδα νιώθει μόνη της όταν δεν είναι ικανή να δει το ψηφιδωτό.\nΚι όταν έρχεται πάνω της ο εχθρός νομίζει πως δεν θα τα βγάλει πέρα.\nΟι Δίκαιοι προστάτευαν όσες ψηφίδες μπορούσαν\nαλλά δεν ήταν ικανοί να τις πείσουν ότι υπάρχει ψηφιδωτό.\nΤο νευρωνικό δίκτυο επέτρεπε το ολικό βλέμμα.\nΈτσι η Ανθρωπότητα ήταν μια απτή


Όταν το πρόβλημα γίνεται .... λύση - ΕΥΧΗ.gr\nΌταν το πρόβλημα γίνεται .... λύση\nΣυντάκτης π. Σπυρίδων Σκουτής 16 Οκτ, 2019\nΣτην Εκκλησία δεν ερχόμαστε για να λύσουμε τα προβλήματα μας. Μην ξεχνάμε ότι ένα πρόβλημα μπορεί να είναι μια λύση,\nένα άνοιγμα δρόμου προς τον ουρανό και εμείς να μην το έχουμε πάρει χαμπάρι. Για έναν αθλητή ένας δύσκολος αντίπαλος είναι πρόκληση για ένα μετάλλιο, ακόμα και ένας τραυματισμός μπορεί να γίνει ένα δυνάμωμα για την συνέχεια. Το πρόβλημα μπορεί να είναι ευλογία και πρόκληση αγιότητος. Σου ήρθε πρόβλημα; μην δυσανασχετήσεις απλά χαμογέλασε και καλωσόρισέ το. Ζήτα από τον Θεό όχι να στο πάρει αλλά να σου διδάξει τα μαργαριτάρια που κρύβει μέσα του το ίδιο το πρόβλημα. Πολλές φορές ζητάμε να λυθεί ένα πρόβλημα αλλά τελικά το ίδιο το πρόβλημα γίνεται σκαλοπάτι για τον ουρανό. Μην αγανακτείς αδερφέ για τις δυσκολίες ,δεν έρχονται για να σε ισοπεδώσουν αλλά για να σε μεταμορφώσουν.\nΓια ένα μικρό παιδί που μαθαίνει να περπατάει πέφτει συχνά και αυτό θεωρείται μέγα πρόβλημα αλλά αν δεν πέσει δεν θα μάθει να σηκώνεται, να αγωνίζεται και να συνεχίζει ώστε μέσα από αυτές τις πτώσεις θα μάθει να στέκεται στα πόδια του και τελικά να περπατήσει.\nΜην σταθείς αδερφέ μοιρολατρικά και επιφανειακά μπροστά στο πρόβλημα, δες τους θησαυρούς και τα διδάγματα που κρύβει. Πως θα τα δείς; Ζήτα από τον Κύριο να στα αποκαλύψει. Μέσα από αυτά τα μαθήματα γυμνάζεσαι στην αγάπη, καλλιεργούνται τα χαρίσματα του Αγίου Πνεύματος…\nΜην πεις ποτέ «γιατί σε μένα», πες «Να είναι ευλογημένο» και θα αρχίσει στην ζωή σου να αναβλύζει θυμίαμα. Μην ξεχνάμε «ὃν γὰρ ἀγαπᾷ Κύριος παιδεύει» (Εβρ. 12,6).


Ζούμε στην εποχή του φαίνεσθαι και έχουμε απωλέσει το ΕΙΝΑΙ. - ΕΥΧΗ.gr\nΣυντάκτης π. Σπυρίδων Σκουτής Ιουλ 13, 2018\nΠάμε στην Εκκλησία και αντί να μας ενδιαφέρουν αυτά που λέει ο παπάς και πως να τα κάνουμε ζωή μας ενδιαφέρει ο παπάς ως πρόσωπο για να έχουμε υλικό να κουτσομπολέψουμε στις γειτονιές.\nΣτην δουλειά θα κάνουμε το ίδιο όπως και στην οικογένεια. Η ενορία και τα πρόσωπα των πιστών είναι μια κοινωνία όταν κάποιος κινείται άσχημα το ίδιο θα κάνει παντού είτε στην δουλειά είτε στο σπίτι.\nΑυτό εμποδίζει κακώς βέβαια πολλά νέα παιδιά να πλησιάσουν την εκκλησία που λένε ότι «Η μάνα μου κάνει μεγάλους σταυρούς πατερ στην εκκλησία αλλά είναι ύαινα στο σπίτι». Αυτήν την υποκρισία δεν την αντέχει όχι μόνο ο νέος αλλά και ο ίδιος ο Χριστός. Τα «Ουαι» στους φαρισαίους είναι χαρακτηριστικά.\nΑντί να δούμε την ενορία ως κοινωνία προσώπων εν Χριστώ στην πορεία της σωτηρίας, έχουμε καταντήσει να είμαστε νέο-ορθόδοξοι ειδωλολάτρες. Ενώ στην οικογένεια η αγάπη είναι απλά μια συναλλαγή προσδοκιών του καθενός ξεχωριστά εις βάρος του άλλου.\nΚαι όλα αυτά διότι μας τρώει μια πνευματική νόσος. Εγωϊσμός!. Η χειρότερη μορφή δαιμονισμού είναι να μην θέλω να αλλάξω, να μην θέλω καν να ακούσω και έστω λιγάκι να προβληματιστώ. Δεν υπάρχει λόγος να έρχομαι στην εκκλησία αν δεν θέλω να αλλάξω. Διαφορετικά είναι σαν να παρακολουθεί μια θεατρική παράσταση με Βυζαντινό Φοκλορ και όχι τη θυσία του Θεού που έρχεται ο ίδιος προσωπικά για να ενωθεί με τον άνθρωπο, όχι σε μια ηθική ένωση, αλλά σε μια οντολογική ολοκλήρωση.\nΤρέχουμε στην Εκκλησία αν μάθουμε ότι έχουμε καρκίνο στο σώμα, αλλά για τον καρκίνο της ψυχής ούτε λόγος. Το ότι έχω άσχημους λογισμούς , μνησικακίες, κακίες, δεν θέλω να μνημονεύσω ακόμα και κεκοιμημένους ή αδιαφορώ για τη σωτηρία της ψυχής δεν μας ενδιαφέρει.\nΔόξα στον Μεγαλοδύναμο που υπάρχουν ψυχούλες που κάνουν υπακοή , θέλουν τον Χριστό και ασκούνται στο σκάμμα της αγάπης μέσα στην Εκκλησία. Κοιτάνε πρακτικά να μεταμορφώσουν το ΕΙΝΑΙ μέσα από τη σχέση με τον Χριστό. Διψάνε να ακούνε Πατερικά και ευαγγελικά κηρύγματα για να τραφεί η ψυχούλα τους. Δεν βλέπουν την ώρα πότε να πάνε να εξομολογηθούν για να προχωρήσουν πνευματικά. Βλέπουν στον Ιερέα την Ιεροσύνη του Χριστού και όχι τον άνθρωπο που φοράει μαύρα και θέλει να μας αλλάξει τα πράγματα και να μας πει τα δικά του.\nΑς φύγουμε αγαπητοί μου από το φαίνεσθε και ας πάμε στο βίωμα του Είναι . Όχι μόνο στην Εκκλησία αλλά και μέσα στην οικογένεια και μέσα στις σχέσεις μας. Να πετάξουμε τις μάσκες και τις κουκούλες τις κακίας και του συμφέροντος και επιτέλους μακριά από κάθε προσδοκία ας δώσουμε χώρο στην Αγάπη του Χριστού ώστε να θεραπεύσει τις πληγές μας.\nΑν δεν αποκτήσουμε ορθόδοξο φρόνημα και ήθος όσα χρόνια και να είμαστε στην εκκλησία δεν θα καταλάβουμε τίποτα και οι ενορίες θα μεταβληθούν σε Μουσεία με τον Παπά να κάνει τον Εκκλησιαστικό Υπάλληλο.\nΟπότε πρέπει να πάρουμε αποφάσεις απέναντι στο Χριστό, τον εαυτό μας, την οικογένεια μας θέλουμε μια ζωή με μάσκες, υποκρισίες , κουτσομπολιά και εγωισμούς ή μια ζωή με αλήθεια , φως, διαφάνεια και αγάπη; Η επιλογή είναι δική μας…\nΑυγ 02, 2017 13088 Λειτουργικά


Η SKODA προσεγγίζει την ηλεκτροκινητικότητα με στρατηγική προσήλωση και με διάφορους τρόπους, ανάμεσά τους και δύο ξεχωριστές τεχνολογίες\nΜε τις ονομασίες iV και e-TEC η SKODA περιγράφει τις υλοποιήσεις της για αμιγώς ηλεκτρικά και plug-in υβριδικά και ήπια υβριδικά (mild hybrid) οχήματα, αντίστοιχα\nΟι βασικές διαφορές στις αρχές λειτουργίας των δύο τεχνολογιών σε μερικές παραγράφους\nΗ μετάβαση στην ηλεκτροκινητικότητα βρίσκεται σε πλήρη εξέλιξη στη SKODA. Η τσέχικη αυτοκινητοβιομηχανία, μέλος του Volkswagen Group, ακολουθεί πολλούς διαφορετικούς τεχνολογικούς δρόμους, συμπεριλαμβανομένων των iV και e-TEC, όπου iV και e-TEC οι δύο διαφορετικές διακριτικές ονομασίες για τις τεχνολογίες ηλεκτροκινητικότητας που ακολουθεί η SKODA AUTO. Και τα δύο σχετικά σήματα στα μοντέλα SKODA είναι συνώνυμα της πράσινης μετακίνησης και της ηλεκτροκίνησης. Αλλά οι τεχνολογίες που εμπλέκονται είναι πολύ διαφορετικές.\nΗ βασική διαφορά είναι αρκετά απλή: η ονομασία iV, την οποία η SKODA παρουσίασε στον κόσμο το 2019, όταν λάνσαρε τα CITIGOe iV, SUPERB iV και OCTAVIA iV, ή πιο πρόσφατα με το πρώτο ηλεκτρικό SUV της μάρκας, το ENYAQ iV, χρησιμοποιείται για πλήρως ηλεκτρικά και plug-in υβριδικά οχήματα. Με απλά λόγια, αυτά είναι αυτοκίνητα τα οποία ο χρήστης μπορεί, ή σε ορισμένες περιπτώσεις, πρέπει να συνδεθεί σε μια ηλεκτρική πρίζα, για να φορτίσει τις μπαταρίες του οχήματος.\nΗ πρεμιέρα της ονομασίας e-TEC ήρθε με την τέταρτη γενιά του best-seller της SKODA, της OCTAVIA. Εδώ εφαρμόζεται η τεχνολογία του ήπιου-υβριδικού (mild hybrid) συστήματος, όπου ένας ηλεκτρικός κινητήρας με σχετικά μικρή μπαταρία συμπληρώνει έναν κινητήρα εσωτερικής καύσης. Ένα βασικό χαρακτηριστικό των ήπιων υβριδικών είναι ότι δεν μπορούν να φορτιστούν από μια ηλεκτρική πρίζα. Με απλά λόγια, αυτό σημαίνει ότι το e-TEC αντιπροσωπεύει το βασικό επίπεδο εξηλεκτρισμού, ενώ η κατηγορία iV περιέχει αυτοκίνητα με υψηλότερο επίπεδο εξηλεκτρισμού, συμπεριλαμβανομένης της πλήρως ηλεκτρικής κίνησης. Η οικογένεια e-TEC περιλαμβάνει επί του παρόντος δύο εκδόσεις της OCTAVIA, με διαφορετικό κινητήρα. Η οικογένεια iV είναι μεγαλύτερη, με τα ηλεκτρικά μοντέλα ENYAQ iV και CITIGOe iV και τα υβριδικά SUPERB iV, OCTAVIA iV και OCTAVIA RS iV.\nΣε αντίθεση με τα αυτοκίνητα iV, τα μοντέλα e-TEC χρησιμοποιούν τεχνολογία 48 Volts. Το τμήμα που αφορά τον κινητήρα εσωτερικής καύσης βασίζεται σε τυποποιημένους κινητήρες αυτοκινήτων. Σε αντίθεση με τα τελευταία, ωστόσο, ο εναλλάκτης αντικαθίσταται από έναν ηλεκτροκινητήρα που λειτουργεί και ως γεννήτρια και μια μπαταρία ιόντων λιθίου 48 V.\nΟ ηλεκτρικός κινητήρας συνδέεται με τη κινητήρα εσωτερικής καύσης μέσω ιμάντα κίνησης, μέσω του οποίου μπορεί είτε να ενισχύσει την απόδοση του κινητήρα εσωτερικής καύσης είτε να ανακτήσει ενέργεια και να την αποθηκεύσει στη μπαταρία.\nΕδώ, ο ηλεκτρικός κινητήρας αυξάνει τη συνολική απόδοση κατά αρκετά kW, κυρίως σε χαμηλότερες στροφές, για παράδειγμα σε εκκίνηση από στάση. Τα αυτοκίνητα με τεχνολογία e-TEC δεν μπορούν να προσφέρουν πλήρως ηλεκτρική κίνηση, αλλά, όπως και τα αυτοκίνητα iV, μπορούν να ταξιδεύουν σε υψηλότερες ταχύτητες με τον κινητήρα εσωτερικής καύσης απενεργοποιημένο. Εκείνη τη στιγμή οι όποιες απαιτήσεις για τα ηλεκτρικά κυκλώματα του αυτοκινήτου καλύπτονται από ηλεκτρική ενέργεια από τη μπαταρία 48 V η οποία φροντίζει για όλες τις βοηθητικές λειτουργίες, όπως το υδραυλικό τιμόνι. Χάρη στον ηλεκτροκινητήρα, η επακόλουθη γρήγορη επανεκκίνηση του κινητήρα εσωτερικής καύσης είναι σχεδόν απαρατήρητη για τους χρήστες.\nΤο αποτέλεσμα είναι η μειωμένη κατανάλωση καυσίμου και συνεπώς η μείωση των εκπομπών CO2 χωρίς συμβιβασμούς στη μέγιστη απόδοση, σε αντίθεση με τα συμβατικά συστήματα κινητήρων χωρίς την τεχνολογία e-TEC. Στην περίπτωση της OCTAVIA, υπάρχουν δύο εκδόσεις e-TEC, των 81 kW, με κινητήρα 1.0 TSI e-TEC και των 110 kW, με κινητήρα 1.5 TSI e-TEC.\nΜόνο τα μοντέλα iV προσφέρουν ένα πλήρως ηλεκτρικό κινητήριο σύστημα. Διαφέρουν από τα e-TEC στο ότι οι ηλεκτρικοί κινητήρες τους είναι πολύ πιο ισχυροί, παρέχοντας απόδοση που είναι συγκρίσιμη με τους τυπικούς κινητήρες εσωτερικής καύσης. Και δεν έχει σημασία αν είναι ένα plug-in υβριδικό ή ένα αμιγώς ηλεκτρικό αυτοκίνητο. Η νέα OCTAVIA iV, για παράδειγμα, συνδυάζει έναν ηλεκτροκινητήρα 85 kW με έναν κινητήρα εσωτερικής καύσης 110 kW 1.4 TSI. Σε αυτήν την περίπτωση ο ηλεκτρικός κινητήρας βρίσκεται μεταξύ του κινητήρα εσωτερικής καύσης και του κιβωτίου ταχυτήτων, οπότε συμβάλλει άμεσα στην αύξηση της απόδοσης στην έξοδο του στροφαλοφόρου άξονα. Η συνολική συνδυασμένη ισχύς αυτού του συστήματος είναι 150 kW. Η μπαταρία 13 kW επαρκεί για 55 χιλιόμετρα καθαρά ηλεκτρικής οδήγησης, σύμφωνα με το WLTP.\nΟι μπαταρίες των μοντέλων iV μπορούν να φορτιστούν είτε από ηλεκτρικές πρίζες του οικιακού δικτύου είτε από σταθμούς φόρτισης ή, όπως και στα ήπια υβριδικά, με ανάκτηση ενέργειας, που σημαίνει αποθήκευση της ενέργειας που παράγεται κατά το φρενάρισμα. Κατά τη διάρκεια της ανάκτησης, ο ηλεκτρικός κινητήρας λειτουργεί ως γεννήτρια και μετατρέπει τη μηχανική ενέργεια σε ηλεκτρική, η οποία κατόπιον αποθηκεύεται στη μπαταρία. Αυτή η ενέργεια μπορεί στη συνέχεια είτε να χρησιμοποιηθεί κατά την επιτάχυνση, προσφέροντας καλύτερες επιδόσεις, είτε σε καθαρά ηλεκτρική λειτουργία του οχήματος, όταν κάτι τέτοιο είναι η προτίμηση του οδηγού.\n29.09.2020 Τo ID.4 διαθέσιμο στην Ελλάδα στις ειδικές εκδόσεις ID.4 1ST και ID.4 1ST Max


Καθαρισμός χαλιών: σε ποιο ταπητοκαθαριστήριο - aster.gr\nΚαθαρισμός χαλιών: πώς θα διαλέξετε το καλύτερο ταπητοκαθαριστήριο\n2 Απριλίου 2019, Posted in Σπίτι\nΌταν βάζουμε πάνω από όλα την υγεία των παιδιών μας και θέλουμε ένα καθαρό σπίτι, ξέρουμε καλά ότι ένα από τα βασικότερα πράγματα είναι ο καθαρισμός χαλιών. Στα χαλιά συγκεντρώνονται ακάρεα, σκόνη και βρομιές από τα παπούτσια, οπότε είναι επιτακτική ανάγκη να τα πλένουμε συχνά, ειδικά αν ερχόμαστε σε άμεση επαφή με αυτά. Σε αυτή τη διαδικασία, είναι απαραίτητο να απευθυνθούμε σε κάποιο ταπητοκαθαριστήριο, αν θέλουμε να έχουμε αποτελέσματα και να γίνει σωστή δουλειά. Ο καθαρισμός χαλιών αλλά και η φύλαξή τους τους θερινούς μήνες είναι κάτι που απαιτεί τεχνογνωσία και σύγχρονο εξοπλισμό, οπότε είναι αδύνατον να γίνει σωστά και ολοκληρωμένα στο σπίτι. Ο ετήσιος καθαρισμός πριν το καλοκαίρι πρέπει να γίνεται από τους ειδικούς. Πώς, όμως, θα διαλέξουμε τους ειδικούς; Τι πρέπει να προσέξουμε, για να βρούμε τους καλύτερους;\nΣε μια εποχή, στην οποία η προστασία του περιβάλλοντος είναι πολύ σημαντική, το να επιλέγουμε τη βιολογική λύση είναι θέμα ευθύνης αλλά και προσωπικής ωφέλειας. Το να χρησιμοποιεί το ταπητοκαθαριστήριο οργανικά, βιοδιασπώμενα απορρυπαντικά που δεν αφήνουν κατάλοιπα όχι μόνο δεν επιβαρύνει το περιβάλλον, αλλά ωφελεί και εμάς τους ίδιους. Τα βαριά χημικά προκαλούν αλλεργίες και αναπνευστικά προβλήματα στους ευπαθείς οργανισμούς, ενώ ταυτόχρονα βλάπτουν και τα χαλιά, ειδικά αυτά που είναι χειροποίητα και έχουν ευαίσθητη υφή.\nΤο θέμα του καθαρισμού χαλιών είναι πολύ πιο σύνθετο από απλώς ένα πλύσιμο. Το σωστό ταπητοκαθαριστήριο προσφέρει ένα ολοκληρωμένο πακέτο, το οποίο περιλαμβάνει πολλές πρόσθετες υπηρεσίες που εγγυώνται ότι το χαλί σας θα επιστρέψει σπίτι πεντακάθαρο αλλά και αψεγάδιαστο. Έτσι, καλό είναι να διαλέξετε ένα καθαριστήριο χαλιών που φροντίζει για το στέγνωμα σε ειδικά διαμορφωμένους χώρους, φροντίζει τα χρώματα του χαλιού, ενώ προσφέρει και υπηρεσίες ποιοτικού ελέγχου και αποκατάστασης τυχόν ψεγαδιών ή άλλες χρήσιμες υπηρεσίες, όπως αδιαβροχοποίηση των χαλιών. Κάποια ταπητοκαθαριστήρια πραγματοποιούν και ξηρό καθαρισμό κατ’ οίκον, κάτι που είναι πολύ χρήσιμο αν δεν θέλετε να βγάλετε τα χαλιά από το χώρο σας και έπειτα θέλετε να τα χρησιμοποιήσετε αμέσως. Η φύλαξη των χαλιών κατά τους θερινούς μήνες είναι, τέλος, κάτι, στο οποίο θα πρέπει να δώσετε μεγάλη σημασία, αν θέλετε τα χαλιά σας να είναι ασφαλή και σωστά αποθηκευμένα μέχρι να τα χρειαστείτε ξανά.\nΡίξτε μια ματιά στο τι γράφουν άλλοι πελάτες για το ταπητοκαθαριστήριο είτε στη σελίδα του στο internet είτε σε άλλες σελίδες. Αν πρόκειται για επιχείρηση στη γειτονιά σας, μπορείτε να ακούσετε τα σχόλια άλλων πελατών από κοντά. Αυτό θα σας δώσει μια εικόνα του αν οι παρεχόμενες υπηρεσίες είναι στο επίπεδο που χρειάζονται τα χαλιά σας και αν η σχέση ποιότητας- τιμής είναι η σωστή.\nΠολλά ταπητοκαθαριστήρια δίνουν στους πελάτες τους αλλά και σε νέους πελάτες εξαιρετικές προσφορές. Αν ξέρετε τη δουλειά που γίνεται, τότε μπορείτε να επωφεληθείτε από αυτές. Για παράδειγμα, ο καθαρισμός χαλιών παρέχεται συχνά με μεγάλη έκπτωση, όταν γίνεται εκτός σεζόν.


«Νεκρός Τούρκος από ελληνικά πυρά στον Εβρο», λένε τουρκικά ΜΜΕ - TheCaller\nΤα τουρκικά δημοσιεύματα, κάνουν αναφορά για περιστατικό που συνέβη χθες στην όχθη του ποταμού Έβρου, που αποτελεί φυσικό σύνορο με την Ελλάδα, κοντά στο χωριό Αντασαρχανλί της Αδριανούπολης.\nΠληροφορίες του protothema.gr αναφέρουν πως το συμβάν έγινε στην τουρκική περιοχή του Εβρου, σε σημείο με πολύ πυκνή βλάστηση. Επρόκειτο για διακινητές λαθρομεταναστών και ο ένας από τους δύο Τούρκους που ενεπλάκησαν ήταν μάλλον μεθυσμένος. Οι ίδιες πηγές τονίζουν πως ήδη έχει γίνει έρευνα τόσο στην πλευρά του στρατού όσο και της αστυνομίας, από την οποία δεν προκύπτει πως έπεσαν πυροβολισμοί από την ελληνική πλευρά.\nΣύμφωνα με τα τουρκικά δημοσιεύματα, το φερόμενο θύμα Μεχμέτ Ντουργκούν καθόταν με τον συγχωριανό του Σουλεϊμάν Σενέρ, στην όχθη του ποταμού, όταν δέχτηκε πυροβολισμό στο πρόσωπο. Σύμφωνα με τον Σενέρ, που έσπευσε στο κοντινό χωριό όπου ενημέρωσε για το περιστατικό, ο Ντουγκούν πέθανε ακαριαία.\nΤέλος, πληροφορίες του protothema.gr αναφέρουν πως οι Τούρκοι προτίθενται να κάνουν διάβημα προς την ελληνική πλευρά, οπότε και η Αθήνα θα τοποθετηθεί επισήμως. Σύμφωνα με τις ίδιες πληροφορίες η ελληνική πλευρά θα απορρίψει τις τουρκικές αιτιάσεις επιχειρηματολογώντας ή επισημαίνοντας ότι τέτοιου είδους περιστατικά δεν θα συνέβαιναν εάν η τουρκική πλευρά έκανε αυτό που οφείλει καταπολεμώντας την παράνομη μετανάστευση.


Η έκπληξη του Μαρτίνς με τον Τσούμιτς! - to10.gr\nΑρχική / ΠΟΔΟΣΦΑΙΡΟ / SUPERLEAGUE / Η έκπληξη του Μαρτίνς με τον Τσούμιτς!\nΗ απόφαση που είχε πάρει ο Πέδρο Μαρτίνς για την προετοιμασία του Ολυμπιακού και αναφορικά με τους δανεικούς ποδοσφαιριστές που θα την ακολουθούσαν ήταν πολύ συγκεκριμένη: Μόνο ο Σβέτοζαρ Μάρκοβιτς. Ο Σέρβος ήταν ο μοναδικός που είχε ενημερωθεί επίσημα και που γνώριζε εδώ και καιρό πως θα πρέπει να βρίσκεται κανονικά στην πρώτη συγκέντρωση στις εγκαταστάσεις του Ρέντη, στις 15 Ιουνίου. Κι όμως, δεν θα είναι ο μόνος, τελικά. Μαζί του θα βρίσκεται ένας ακόμη συμπατριώτης του. Ο Νίκολα Τσούμιτς.\nΤι μεσολάβησε και άλλαξε η απόφαση για τον 23χρονο εξτρέμ; Ο ίδιος ο Πέδρο Μαρτίνς επικοινώνησε με τους ανθρώπους της ΠΑΕ και τους ζήτησε να ενημερώσουν και τον Τσούμιτς, ώστε να βρίσκεται στο Ρέντη από την πρώτη ημέρα της προετοιμασίας. Σε καλή κατάσταση και έτοιμος να δείξει εάν μπορεί αν διεκδικήσει και να κερδίσει θέση, αρχικά στο ρόστερ και εν συνεχεία στα πλάνα του Πορτογάλου τεχνικού.\nΗ ΠΑΕ έκανε τις απαραίτητες ενέργειες. Ο Τσούμιτς ενημερώθηκε από τους Ερυθρόλευκους πως στις 15 Ιουνίου πρέπει να βρίσκεται στην Ελλάδα, ώστε να ξεκινήσει προπονήσεις με τον Ολυμπιακό. Και ότι θα έχει την πρώτη ουσιαστική ευκαιρία να δείξει στον Μαρτίνς πόσο τον βοήθησε η εμπειρία του στην Ισπανία και τη Σπόρτινγκ Χιχόν. Πόσο βελτιώθηκε ως ποδοσφαιριστής και πνευματικά. Αλλά και εάν είναι έτοιμος να αρπάξει την… ανέλπιστη ευκαιρία που του δίνεται.\nΕίναι χαρακτηριστικό ότι ο εκπρόσωπος του Τσούμιτς μιλούσε με ομάδες που έχουν δείξει ενδιαφέρον για τον δανεισμό του πελάτη του, ωστόσο η ενημέρωση από τον Ολυμπιακό, άλλαξε τα πλάνα τους και πλέον όλοι οι ενδιαφερόμενοι βρίσκονται στο περίμενε. Καθώς ο Μαρτίνς δεν θέλει να δει τον Σέρβο εξτρέμ μόνο στο πρόγραμμα φυσικής κατάστασης στο Ρέντη, αλλά θέλει να του δώσει χρόνο στα φιλικά παιχνίδια που θα διεξαχθούν στο Στανς της Αυστρίας.\nΟ Τσούμιτς παραχωρήθηκε τον Αύγουστο στην ισπανική Σπόρτινγκ Χιχόν, με σκοπό να τη βοηθήσει στην προσπάθεια ανόδου στην Πριμέρα Ντιβιζιόν. Στο πρωτάθλημα «έγραψε» 28 συμμετοχές, 14 βασικός και 14 αναπληρωματικός, με συνεισφορά μόλις ένα γκολ και δύο ασίστ και συνολικό χρόνο συμμετοχής 1.165 λεπτά (σ.σ. σχεδόν 41 αγωνιστικά λεπτά μέσο όρο). Επίσης, είχε 3 συμμετοχές και 1 γκολ στο Κόπα ντελ Ρέι. Ο Τσούμιτς, ωστόσο, είδε τη Χιχόν να αυτοκτονεί την 42η αγωνιστική. Ηττήθηκε με 2-0 εντός έδρας απλό την Αλμερία (30/05) και έχασε την τελευταία στιγμή την είσοδό της στα πλέι οφ ανόδου, πέφτοντας στην 7η θέση!\nΕίναι σαφές ότι ο Τσούμιτς βγήκε κερδισμένος από μια ιδιότυπη καραμπόλα, την περίεργη σεζόν, αλλά και (κυρίως) την ξαφνική αλλαγή άποψης του Μαρτίνς. Μια καραμπόλα που θα του δώσει τη δυνατότητα να δείξει στον Πορτογάλο εάν έχει θέσει στο ρόστερ των πρωταθλητών Ελλάδος. Και να διεκδικήσει μία από τις (λίγες) θέσεις στη μεσοεπιθετική γραμμή τους.\nto10.gr - 29/11/2021 14:29


«Λίφτινγκ» στο Μπάκιγχαμ; Η Κέιτ και ο Γουίλιαμ γίνονται youtubers και η Βασίλισσα «λανσάρει» μπύρα | newsall.gr\nΑρχική ΨΥΧΑΓΩΓΙΑ astrology.gr «Λίφτινγκ» στο Μπάκιγχαμ; Η Κέιτ και ο Γουίλιαμ γίνονται youtubers και η...\nΟι «κακές γλώσσες» λένε ότι το Μπάκιγχαμ κάνει δειλά και μάλλον…αμήχανα βήματα εκσυγχρονισμού μετά τις τελευταίες αναταράξεις που προκάλεσαν στη μοναρχία το διαζύγιο με τους Σάσεξ αλλά και ο θάνατος του πρίγκηπα Φίλιππου.\nΕνώ το teaser που κυκλοφόρησε την Τετάρτη περιλάμβανε λήψεις από ένα προηγούμενο βίντεο, και η βασιλική οικογένεια έχει ήδη κανάλι YouTube, το νέο κανάλι θέλει να προβάλει αποκλειστικά και μόνο το έργο του ζευγαριού “σε βάθος”, δήλωσε βασιλική πηγή στο CNN.\nΠροηγούμενο άρθροΈγκλημα στο χοιροστάσιο: Η συζυγοκτονία που συγκλόνισε την Ελλάδα\nΕπόμενο άρθροΕσείς ψηφίσατε τον μεγαλύτερο «γλείφτη» του ζωδιακού


Σε εξέλιξη πυρκαγιά στην Επίδαυρο -\nΣε εξέλιξη πυρκαγιά στην Επίδαυρο\nΣε εξέλιξη πυρκαγιές που ξέσπασαν το απόγευμα της Παρασκευής σε δασικές εκτάσεις στη νήσο Σπέτσες και στην περιοχή Μάλτα του δήμου Οιχαλίας Μεσσηνίας. Oριοθετήθηκε η μεγάλη φωτιά στην περιοχή Κολιάκι του δήμου Επιδαύρου, η οποία καίει ελαιόδεντρα και χαμηλή βλάστηση.\nΓια την κατάσβεση της πυρκαγιάς στις Σπέτσες, έχουν κινητοποιηθεί 12 πυροσβέστες με 6 οχήματα και ένα ελικόπτερο.\nΣτο πύρινο μέτωπο στη Μεσσηνία, επιχειρούν 18 πυροσβέστες με 9 οχήματα, 2 αεροσκάφη και 1 ελικόπτερο.\nΣτην Επίδαυρο, επιχειρούν 64 πυροσβέστες με 18 οχήματα και τρία πεζοπόρα τμήματα, ενώ από αέρος πραγματοποιούν ρίψεις νερού δύο πυροσβεστικά αεροπλάνα και τρία ελικόπτερα. Ακόμη, το έργο των πυροσβεστικών δυνάμεων συνδράμουν υδροφόρα οχήματα και μηχανήματα έργου της αυτοδιοίκησης.\nΣυνεχίζονται οι προσπάθειες κατάσβεσης της πυρκαγιάς που εκδηλώθηκε σε δασική και καλλιεργήσιμη έκταση στην περιοχή Κολιάκι του Δήμου Επιδαύρου στην Αργολίδα νωρίτερα, σήμερα Παρασκευή 31 Ιουλίου.\nΑπό την πρώτη στιγμή στην πυρκαγιά -από την οποία δεν απειλούνται κατοικημένες περιοχές- έσπευσαν ισχυρές πυροσβεστικές δυνάμεις, τις οποίες συνέδραμαν υδροφόρες και μηχανήματα του Δήμου Επιδαύρου και της Π.Ε. Αργολίδας.\nΕιδικότερα και σύμφωνα με την σχετική ανακοίνωση της Πυροσβεστικής Υπηρεσίας, στην περιοχή επιχειρούν 64 πυροσβέστες, 18 πυροσβεστικά οχήματα από Αργος, Ναύπλιο, Μελιγαλά, Κρανίδι και άλλες περιοχές, 3 ομάδες πεζοπόρων τμημάτων, 2 αεροσκάφη και 2 ελικόπτερα, ενώ συνδράμουν μηχανήματα και υδροφόρες του Δήμου Επιδαύρου και της Περιφερειακής Ενότητας Αργολίδας, καθώς και ένα μισθωμένο μηχάνημα της Π.Ε.\nΣτις προσπάθειες κατάσβεσης, υπό τον συντονισμό του διοικητή της Περιφερειακής Πυροσβεστικής Διοίκησης Πελοποννήσου αρχιπύραρχου Θανάση Κολυβήρα, μετείχαν επίσης οι διοικητές των Π.Υ. Αργολίδας πύραρχος Κώστας Καλαϊτσίδης και της Π.Υ. Ναυπλίου αντιπύραρχος Βασίλης Γεωργόπουλος, ενώ στην περιοχή μετέβησαν από την πρώτη στιγμή ο αντιπεριφερειάρχης Αργολίδας Γιάννης Μαλτέζος και ο δήμαρχος Επιδαύρου Τάσος Χρόνης.\nPrevious Οι «πορτοκαλί» ζώνες για κίνδυνο πυρκαγιάς το Σάββατο\nΤρίπολη: Παρέλαση για τα 200 χρόνια από την Άλωση της Τριπολιτσάς


AμεA - Άτομα με Αναπηρία - Δικαιώματα και Παροχές: Πώς ήταν τα αεροπλάνα τη δεκαετία του ’70\nΤαξίδι στο παρελθόν μέσα από το αρχείο της Boeing - Δείτε φωτογραφίες.\nΜεγάλα μοτίβα, έντονα σχέδια και πολλά χρώματα- αυτή ήταν με λίγα λόγια η αισθητική της δεκαετίας του ’70. Εκφράζεται σε όλες τις εκδοχές της, ακόμα και στα σαλόνια των αεροπλάνων, όπως ήταν τότε, σχεδόν μισό αιώνα πριν.\nΑντί για τις σειρές καθισμάτων που έχουμε σήμερα, όπως φαίνεται στις φωτογραφίες από το αρχείο της Boeing, τα «σαλόνια» της Business και της Upper Class ήταν χώροι συνύπαρξης και συναναστροφής που ευνοούσαν την κοινωνικοποίηση και όπου οι επιβάτες μπορούσαν να μοιραστούν έναν καφέ και δυο κουβέντες μεταξύ τους.\nΠολυτελή χαλιά και πολύχρωμα σχέδια κυριαρχούσαν στη διακόσμηση. Επίσης οι επιβάτες μπορούσαν να σταθούν όρθιοι καθώς δεν υπήρχαν ακόμα οι αποθηκευτικοί χώροι πάνω από τα καθίσματα.


PLANET NEWS-R : Νέα «βόμβα» για τις τράπεζες – Αύξηση του ELA κατά 400 εκατ. ευρώ\nΝέα «βόμβα» για τις τράπεζες – Αύξηση του ELA κατά 400 εκατ. ευρώ\nΣτην αύξηση του ανώτατου ορίου του μηχανισμού Έκτακτης Ενίσχυσης σε Ρευστότητα (ELA) προς τις ελληνικές τράπεζες προχώρησε το διοικητικό συμβούλιο της Ευρωπαϊκής Κεντρικής Τράπεζας (ΕΚΤ).\nΣυγκεκριμένα, κατόπιν αιτήματος της Τράπεζας της Ελλάδος (ΤτΕ), η ΕΚΤ αύξηση το ανώτατο όριο του ELA κατά 400 εκατ. ευρώ, στα 46,6 δισ. ευρώ. Την προηγούμενη εβδομάδα ο ELA αυξήθηκε κατά 300 εκατ. ευρώ κάτι που σημαίνει ότι οι ελληνικές τράπεζες μπαίνουν ξανά σε τούνελ εξαιτίας της έλλειψης ρευστότητας.\nΗ φυγή των καταθέσεων και η αύξηση των κόκκινων δανείων έχουν στραγγίξει τα ταμεία και προκαλούν ασφυκτική πίεση για νέο δανεισμό από τον έκτακτο μηχανισμό.\nΑξίζει να σημειωθεί ότι κορυφαίοι τραπεζίτες, αλλά και ο διοικητής της ΤτΕ, Γ. Στουρνάρας, έχουν προειδοποιήσει ότι η καθυστέρηση στη διαπραγμάτευση θα προκαλέσει μεγάλη ζημιά στις τράπεζες. Αλλά και οι εκπρόσωποι μεγάλων ξένων funds, σε εκδήλωση που γίνεται στο Λονδίνο, ρωτούσαν συνεχώς για την «υγεία» των ελληνικών τραπεζών ανησυχώντας για το αν θα μπορέσουν να αντέξουν μια παρατεταμένη αβεβαιότητα.